АҚШ ҳарбийларини лаққа туширган Хитой жосусининг интернетдаги ҳайратомуз “ов”лари — Sof.uz\nАҚШ ҳарбийларини лаққа туширган Хитой жосусининг интернетдаги ҳайратомуз “ов”лари\n31.07 13:23 2726 Жаҳон\nСингапурлик интилувчан фан номзоди Жун Вей Ё 2015 йили Пекинда маъруза ўқишга таклиф қилинганда, боши осмонга етган эди. Бироқ бу сафар унинг бўлажак жосуслик фаолиятига дебоча бўлиши хаёлига ҳам келмаган эди. Бу ҳақда Би-Би-Си мақоласи билан танишинг.\nЖун Ёнинг докторлик диссертацияси мавзуси ҳам Хитой ташқи сиёсатига бағишланган эди.\nМаърузадан сўнг Диксон номи билан ҳам маълум Жун Ёнинг ёнига ўзларини Хитойдаги таҳлил маркази ходимлари сифатида таништирган одамлар келадилар.\nУлар "сиёсий ҳисоботлар ва маълумотлар" етказиб бериш эвазига пул тўлашга тайёр эканликларини маълум қиладилар.\nЖун Ё, тез орада, бу шахслар, аслида, Хитой махфий хизматлари агентлари эканини англаб етади, лекин улар билан алоқани узмайди.\nАввалига, "таҳлилчилар" Жун Ё Жанубий-Шарқий Осиё давлатларидаги ўзгаришларга диққат қилишни сўрайди, кейинроқ уларнинг қизиқиши АҚШ томон юз тута бошлайди.\nШу тариқа Жун Ё америкалик терговчиларга Диксон Ё номи билан маълум бўлган Хитой жосусига айланади.\nЖун Ё ўз ишининг профессионаллари йиғилган LinkedIn сайтида сохта консалтинг компанияни рўйхатдан ўтказиб, америкалик "ўлжалари"ни тузоққа тушира бошлайди.\nОрадан беш йил ўтиб - Хитой ва АҚШ муносабатлари портлаш нуқтасига етай деган пайтлар Вашингтон Америка ҳудудини Пекинга ишловчи жосуслардан тозалашга бел боғлайди.\nОқибатда, 39-яшар Диксон Ё ҳам қўлга тушиб, "хорижий жосус" эканига иқрор бўлади ҳамда 10 йилга озодликдан маҳрум этилади.\nБу хабарни эшитган Сингапурдаги нуфузли Ли Куан Ю Давлат Сиёсати Мактаби жамоати ҳайратдан лол қолади. Ё шу мактаб талабаси эди.\n"У курсдаги жуда фаол ўқувчи эди. Уни доим зеҳни ўткир шахс сифатида кўрар эдим", сўзлайди мактаб битирувчиларидан бири.\nУнинг сўзларига кўра, Ё ижтимоий тенгсизлик ҳақида кўп гапирган, болалигида оиласи пулдан қийналганини такрорлашдан чарчамаган.\nБироқ шу мактабда ишлаб кетган бир инсон Ёни "такаббур" шахс, дея тасвирлайди.\nЁнинг номзодлик диссертацияси бўйича раҳбари, хитойлик-америкалик нуфузли профессор Ҳуанг Жинг "хорижий мамлакат агенти" эканликда айбланиб, 2017 йилда Сингапурдан чиқариб юборилган эди.\nҲозирда Пекинда яшаётган профессор Ҳуанг Жинг бу айбловларни доимо рад этиб келган.\nСуд ҳужжатлари орасидаги Ёнинг кўрсатмаларида у хитойлик раҳнамолари билан Хитойнинг турли ҳудудларида учрашиб, улардан топшириқлар олиб келгани айтилади.\nЁ иш излаётган ва карьера қуриш ниятидаги профессионаллар тармоғи бўлмиш LinkedIn орқали кўплаб муҳим танишлар орттирган.\nСобиқ ҳукумат хизматчилари ва ҳарбийлар хусусий сектордаги "ёғли" иш ўринларини эгаллаш илинжида 700 миллиондан зиёд аъзоси бор бу тармоқда ўзларини мақташдан уялмайдилар.\nШу сабабдан маълумот манбасини топиш ёки бўлажак агентларни ёллаш истагида юрган хавфсизлик хизматлари учун LinkedIn нақ хазинанинг ўзи бўлиб кўринади.\nШу йилнинг май ойида АҚШнинг Марказий Разведка Агентлиги собиқ зобити Кевин Маллори хитойлик агентга ҳарбий сирларни сотгани учун 20 йилга озодликдан маҳрум этилган эди.\nМаллори агент билан LinkedIn'да танишган.\nЁ ҳам ўзига керакли маълумотларни қўлга киритишда тармоқдан фаол фойдаланиб келган.\nУ тармоқда ўзи танишган одамлардан сохта консалтинг компанияси учун ҳисоботлар тайёрлаб беришни сўрар, сўнг йиғилган маълумотларни Хитойга юборар эди.\nЁ билан танишганлардан бири АҚШнинг Ф-35 ҳарбий учоғи дастурида ишлаган ва у судда ўша вақтлар пулдан қийналиб қолганини тан олган.\nАҚШ ҳарбийларининг Афғонистондан олиб чиқиб кетилиши Хитойга қандай таъсир қилиши мумкинлиги тўғрисида ҳисобот тайёрлаб берган яна бир америкалик зобитга эса Ё, камида, $2000 тўлаган.\nБундай муҳим контактларни топишда Ёга LinkedIn алгоритми катта ёрдам берар эди - у бирор керакли шахсни тармоқдан топса, унга алоқадор профессионаллар профили Ёнинг кўз ўнгида пайдо бўлаверар эди.\nЁ раҳнамолари маслаҳати билан, асосан, ўз ишидан норози ёки пулдан муаммоси бор мутахассисларни излаб топишга ҳаракат қилар эди.\nЁнинг LinkedIn'даги сохта компаниясининг номи аллақачон нуфузга эришган ҳақиқий консалтинг компаниясиники билан бир хил эди.\nУ контактларни ўзига жалб қилиш учун компаниясидаги "бўш иш ўринлари"ни эълон қилиб турар ҳам эди.\nСудда Ё фаолияти давомида 400 дан ортиқ ишга кириш аризасини қабул қилгани, аризаларнинг 90 фоизи АҚШ ҳукумати ва армияси ходимларидан келганини маълум этган.\nАризаларнинг айримларини Ё Хитойга йўналтирган.\n"Дунёдаги кўплаб махфий хизматлар LinkedIn'дан керакли маълумотларни излаб топишда фойдаланади, деб ўйлайман. Сабаби одамлар у ерда ўзининг меҳнат фаолияти ҳақида бор маълумотни жойлаштиришга ҳаракат қилади", дейди Хитойнинг жосуслик фаолияти тўғрисидаги китоб муаллифи Метю Бразил.\nУнинг изоҳлашича, консалтинг компаниялар учун ҳисоботлар ёзиб беришни сўраш жосусларнинг маълумот тўплашдаги янги усулидир. Олинган маълумот, кейинроқ, махфий маълумотнинг манбасига айланиши мумкин.\n"Бу анъанавий савдо-сотиқнинг замонавий кўринишидир".\nАҚШ расмийларидан бири Ё иши Хитой "Америка жамияти очиқлиги"ни қандай суиистеъмол қилаётганига ёрқин мисол эканини айтган.\nАҳолиси деярли 6 миллион бўлган Сингапурнинг эса АҚШ билан алоқалари анчайин қалин.\nБироқ аҳолисининг аксар қисмини этник хитойликлар ташкил этувчи бу мамлакат, бир вақтнинг ўзида, Пекин билан ҳам илиқ муносабатни сақлашга интилади.\nСингапур фуқаросининг Хитой жосусига айлангани эса Америка ҳукумати ва жамиятида сингапурликларга нисбатан шубҳани орттириб юборишидан хавотирлар пайдо бўлган.\nСингапур ҳукумати эса Ёнинг мамлакат махфий хизматлари билан алоқада бўлганига далиллар топилмаганини маълум қилган.\nБугун, 14:23 81


30 октябр 2020, Тошкент вақти: 04:40\nЭрон Ташқи ишлар вазири Муҳаммад Жавод Зариф 27 июн куни ёзган твитида: "Бу АҚШнинг сохта маълумотга асосланиб, Суриядаги вазиятни яна бир карра хавфли тарзда кескинлаштиришидир. Бу Ироқ ва Сурия ҳалқи томонидан суриб чиқарилаётган "Ислом давлати" экстремист гуруҳи фойдасигагина хизмат қилади", дея баёнот берди.\nЭрон томонининг бу айблови Франция президенти Эммануэл Макрон ҳам АҚШ президенти Доналд Трампни қувватлаб, Сурия раҳбарини кескин жавобдан огоҳлантириб турган бир пайтда янгради.\nАйни пайтда, Эрон Россия билан бирга Асаднинг яқин иттифоқчиси бўлиб қолмоқда. Кремл маъмурияти ҳам Вашингтоннинг огоҳлантирувини "қабул қилиб бўлмас таҳдид" деб баҳолади.\nҲозирги пайтда Эрон томони "Ислом давлати" экстремист гуруҳига қарши курашда Асад ҳукуматига қуруқлик қўшинлари, Россия эса ҳаво қўшинлари билан ёрдам бермоқда.\n27 июн куни АҚШ томони Сурия ҳукумати кимёвий ҳужумга ҳозирлик кўраётган бўлиши мумкинлиги ҳақида баёнот берди ва агар бундай ҳужум амалга оширилса, ҳукуматга бу ҳаракати "жуда қимматга тушиши мумкинлиги"дан огоҳлантирди.\nПентагон берган маълумотга кўра, бундай тахминга асос бўлган ҳаракатлар Сурия армиясининг Шайрат баъзасида кузатилган.\nОқ Уйга кўра, айни ҳаракатлар апрел ойида исёнчилар эгаллаган Хон Шайхун шаҳрига киши нерв тизимини ишдан чиқарувчи сарин гази сепилишидан олдин кузатилган.\nЎша кимёвий ҳужум пайтида ўнлаб одам ўлган эди. Бунинг ортидан АҚШ президенти Доналд Трамп Шайрат ҳаво базасига ракета билан ҳужум қилишга буйруқ берган. АҚШ томонига кўра, Хон Шайхунга кимёвий бомба ташлаган самолётлар айнан шу ҳаво базасидан кўтарилган.\nДамас раҳбарияти кимёвий ҳужумга буйруқ бергани ҳақидаги айбловларни инкор қилиб келади. Президент Асад Хон Шайхундаги ҳужумни ўзига қарши уюштирилган, деб рад этган.\n27 июн куни АҚШ президенти билан телефонда гаплашган Франция президенти Сурияда яна бир кимёвий ҳужум уюштирилган тақдирда, АҚШ билан бирга жавоб қайтаришга ҳозирлигини билдирди.\nАҚШ томони кейинги ойлар ичида Суриядаги ҳаво базасида ҳарбий персонал сонини қарийб минг кишига етказди. Пентагон ҳам Раққа шаҳрида қолаётган ИД жангариларига қарши ҳарбий амалиётини кучайтирмоқда.\nАйни пайтда АҚШ қўшинлари улар билан бир майдонда жанг қилаётган ва Асад армиясини қувватлаётган Эрон ҳарбийлари билан тўқнашувга киришмоқда.\nЖумладан, АҚШ ҳарбийлари Эронга тегишли бир неча дронни уриб туширди. АҚШ томони Сурия қўшинларига иттифоқчи бўлган ва Эрон қувватлаган қуролли гуруҳлар устига бомба ташлади. Бундан ташқари, Пентагон халкаро қўшинларга иттифоқ бўлган исёнчиларни бомбаламоқчи бўлган Сурия армияси учоқларини ҳам уриб туширди.\nОқ Уйнинг сўнгги баёнотидан кейин, кимёвий ҳужум бўлган ҳолда, қарши ҳужум фақат Асад армияси эмас, унинг иттифоқчиларини ҳам нишонга олишини аниқ-тиниқ билдирди.\nАҚШнинг БМТдаги элчиси Никки Ҳалей: "Бу ерда мақсад фақат Асадни огоҳлантириш эмас, балки Россия ва Эронни ҳам огоҳлантиришдир", деди.\nҲозирча Асад маъмурияти АҚШ огоҳлантирувларига расман жавоб бергани йўқ.\nАксинча, 27 июн куни президент Асад Россиянинг Сурия ғарбидаги ҳаво базасига борди. Рус генерали Валерий Герасимов билан бирга СУ-35 ҳарбий самолётининг бошқарув кабинасига кирди.\n"Сурия халқи Россиядаги биродарларимизнинг бу ёрдамини унутмайди", деди, жумладан, Хмеймим базасидаги меҳмонлар дафтарида ёзув қолдирган Башар Асад.


Онамнинг урчуғи | www.ziyouz.uz\nБош саҳифа ҲикматномаИбратли ҳикоятларОнамнинг урчуғи\nКамина ёзғувчингиз ўзимни бугунги ўзбекларнинг бир зиёлиси, ёшлигидан ҳарф таниб, оқ-қорани ажратишга ўрганган одам, деб ўйлаб юрар эдим. Лекин бугун англаб етишимча, мен билган қораларнинг ҳаммаси ҳам қора эмас экан. Оқ деб таниганларимнинг барисини ҳам оқ деб айтиш хато бўларкан.\nТаассуфларим боиси шулки, камина муаллифингиз ақлини таниган жамиятда худони инкор қилган шўролар тузуми ҳукмрон эди ва бизни Аллоҳни танишдан бошқа ҳамма нарсага ўргатдилар, лекин ёшим элликдан ўтганда тушуниб етдимки, Аллоҳни танимай билганларимнинг бариси сароб экан. Дунёни ўрганишга интилибмиз-у, лекин дунёнинг эгасини билмай туриб бирон самарага муяссар бўлиш мумкин эмаслигини англамабмиз.\nКўп нарса ёдимдан кўтарилиб кетган, лекин бола чоғим бир куни онаизоримнинг қошига келиб, савол сўраганим ҳамон ёдимда:\n– Эна (мен туғилиб ўсган юртда онани шундай чақиришарди), мактабда малим (муаллимни шундай атар эдик) худо йўқ деди.\nОнам раҳматли йигириб ўтирган урчуғини кафти билан тўхтатиб, тиззаси устига қўйди, ёнидаги бир тутам тоза пахтани чангаллаб, тўсатдан уни қаерга қўйишни билмагандай каловланди. Кейин менинг ҳали алмаштиришга улгурмаган мактаб кийимларимнинг йўқ чангини қоқди.\n– Малиминг бекорларнинг бештасини айтибди, – деди онам зарда билан. – Худо йўқ бўлса, бу дунёни ким яратган, деб сўрамадингларми?\n– Эртага яна худо йўқ деб айтса, сўранглар.\nЭртасигами, индинигами, сал кейинроқми, муаллимимиз яна худо йўқ, деб айтди. Мен тирсакларимни партадан узмай, одоблигина бола бўлиб қўл кўтардим.\n– Ҳа, саволинг борми? – деди муаллим.\n– Энам, малиминг яна худо йўқ деса, бу дунёни ким яратган деб сўра деди, – дедим ҳар бир сўзни дона-дона қилиб.\nҲозир ёдимда йўқ, ўшанда учинчи синфда ўқирмидим, ё тўртинчидами, лекин тилим анчагина бурро эди. Ўша муаллим бизга қўшни бўлгани учун ундан унчалик чўчимасдим ҳам. Мактабга қора костюм кийиб, ялтироқ қизил бўйинбоғ тақиб келадиган, доим терлаб-пишиб юрадиган муаллимимизни ҳар куни уйда йўл-йўл тик иштон, оқ яктак ё олабайроқ тўн кийган ҳолида кўрганим учунми, ўзимга аллақандай яқин ҳам олардим. Синфдошларим менинг яхши ўқишимга ғайирлик қилмасди-ю, лекин малим ҳамсоянг, шунга сенга нуқул беш баҳо қўяди, деб айтишарди. Мен баҳони малимнинг ёрдами билан эмас, ўзимнинг кучим билан олаётганимни исботлашга ўлиб-тирилардим. Онам раҳматли айтган саволнинг мағзига етиб бормаган бўлсам ҳам, шу саволни берсам, синфдошларим роса қойил қолади, деб ўйлаган бўлсам керак, эҳтимол. Яна ким билади дейсиз. Балким, бугун ўша олис болаликда қолиб кетган хотираларимни ёзиб қўйишим учун ҳам ўша пайтда ўша савол тилимга келгандир…\nМуаллим бироз эсанкиради, аниқроғи, мен ҳозир у кишини ўша пайтда бироз эсанкираган бўлса керак, деб ўйлаяпман. Ахир, эсанкираш нима эканини ўша пайтлар ўзим тушунмас эдим-да. Ҳарҳолда, худди видеотасвир каби аниқ ёдимда қолиб кетгани шуки, муаллим қўлидаги узун чизғич билан олд қатордаги партани бир-икки бор шартиллатиб урди, қисиб турган бўйинбоғини бироз бўшатди, тердан ялтираб турган юз-бўйнини кир дастрўмоли билан артди. Кейин негадир эшик томон юрди. Уни очди. Бироқ ташқарига чиқмади, уёқда бирон киши борми, деб қараб ҳам кўрмади. Яна ёпди. Ортига бурилиб, столи ёнига келди ва шундай деди:\n– Си(з)лар энди катта-матта бўлиб қолдиларинг, бир гапни айтса, тушунаси(з)лар. Бизга тепадан, – муаллим кўрсаткич бармоғи билан шифтга ишора қилди. Ҳаммамиз шифтга қарадик. Ҳеч нарса йўқ. Муаллим бу қилиғимиздан кулди. У бунақа мажозий тушунчалар бизнинг бола тафаккуримизга сиғмаслигини тушунди, шекилли, яна муаллимнинг оғзига тикилган биз болаларга англатди. – Районда (бугун ўйлашимча, ўшанда муаллим туман фирқа ва шўролар идорасини назарда тутган) бизга “болаларга худо йўқ деб айтинглар”, деб тайинлашган. Биз шуни айтамиз. Лекин уёққа, – муаллим яна қўли билан шифтга ишора қилди. Биз яна шифтга қарадик. Яна ҳеч ким ё ҳеч нарсани кўрмадик. Муаллим бу қилиғимиздан тағин илжайди. – Уёққа ҳеч ким бориб келмаган. Йўқ, деб айтаётганлар ҳам бориб келмаган. Балким худо бордир. Лекин менам баъзан энанг айтган саволни ўйлаб қоламан. Худо йўқ бўлса, дунёни ким яратган?..\nМен ўшанда муаллимнинг гапидан бирон нарсани тушунган ё тушунмаганимни бугун эслолмайман. Эслаганим, энам айтган саволга муаллимнинг жавоб беролмаганидан андак ғурурланганим.\nОнам раҳматли бесавод аёл эдилар. Ёшлиги иккинчи жаҳон урушидан олдинги қийинчилик замонларига тўғри келгани туфайли мактабга ҳам гоҳ чиқиб, гоҳ чиқолмаганини ҳикоя қилиб берса, мен худди эртак тинглагандай ўтирар эдим. Қолаверса, биринчи синфда лотин алифбосини ўрганиб, учинчими-тўртинчи синфдан кириллчада ўқишни давом эттиргани тўғрисида айтарди. Кейин иккинчи жаҳон уруши бошланиб, нон арзандага айланган замонларда мактабга чиқишни бас қилган, алқисса, бесавод бўлиб қолган экан. Лекин менинг назаримда энг оқила, энг донишманд, дунёдаги ҳамма нарсани биладиган аёл эдилар. Асли, ҳаммамиз онамиз ҳақида шундай ўйлаймиз. Ҳаммага ўзининг онаси азиз. Аллоҳ раҳматига олган бўлсин онамни. Бу дунёни жуда эрта тарк этдилар.\nИсломда худонинг зоти ва сифати ҳақида фикр юритишдан қайтарилган. Чунки борлиқ билиш мумкин бўлган ва мумкин бўлмаган оламлардан – кўриб турганимиз моддий оламдан ва ақл эмас кўнгил сезадиган ғайб дунёсидан иборат. Ақлнинг билмаган нарса ҳақида фикр юритиши алал-охир адашишга олиб келиши мумкин. Ҳозир шунга яна бир мисол айтай.\nТалабалик чоғларимиз эди. Бир куни ҳамсабоқлар халфана қилиб бир чўқим ош дамладик. Аввал кундалик можаролар борасида бошланган ғийбатга ўхшаш суҳбатимиз аста-секинлик билан ҳаммамизни ўйлантириб турган мавзуларга бурилди.\n– Фалончи домла (мен бу домланинг атай исмини ёзмаяпман – муаллиф), отаси ўлганда жанозасига бормаган экан, – деди ҳамсабоқлардан бировимиз.\nОшни катта-катта ошаётган яна бировимиз кафтида қолган гуруч доналарини тили билан териб оларкан, бепарво гап қотди:\n– Шуниям билмайсанми, у киши коммунист, жанозага борса, партиядан ўчади, ишданам кетади.\n– Отасининг арвоҳи чирқиллаб қолмайдими? – деб сўради ҳалиги ҳамсабоғимиз.\n– Ўлган ўлди, кетди, – деди ошхўр ҳамсабоқ. – Унинг касрига буёқдагилар қийналиши керак эмас-ку!\n– Лекин шу домла бир сафар мардлик қилиб, отасининг жанозасига борса эди, бизга мазза бўларди, – деди негадир тиззасига шаппатилатиб кулган яна бир ҳамсабоғимиз.\nГап мавзуси бўлган домла анчайин қаттиққўллиги билан машҳур эди. Айрим талабалар шу домладан имтиҳон топшира олмай, қийналиб юриши ҳақида эшитган эдик. Таниш-билишга ҳам йўл бермас экан. Димоғи баланд одам эди. Ўртага таниш тиқмоқчи бўлсанг, мендан баландроқ одам ёнимга келсин, лекин Ўзбекистонда мендан зўри йўқ, демак, танишларинг ўтмайди, деган эди бир сафар.\n– Бекорга хурсанд бўляпсиз, бизга бунинг сираям иссиқ-совуғи йўқ – дея мен ҳам гапга қўшилдим. – Мен сўраб билдим: шу фандан имтиҳон пайти домла Тошкентда бўлмасакан. Ёрдамчисига топширамиз.\nЎша куни, адашмасам, суҳбатимизнинг аввалида худонинг бор-йўқлиги борасида баҳс қўзғалган, ҳар ким ҳар хил фикр айтган, ҳатто, ичимизда худога ишонмайдиган даҳрийлар ҳам бор экан ва биз курсдошлар уларга нисбатан ўзимизда заррача бегоналик туйғусини сезмаган эдик. Ниҳоят, анча тортишувдан кейин, мабодо, худо бўлмаса ҳам, чексиз коинотда Олий Бир Куч борлиги, янаям аниқроғи, шундай кучга эҳтиёж борлиги ҳақида тўхтамга келдик. Дунё ўз-ўзидан яралган, бу ишда худонинг заррача иштироки йўқ, деб таъкидлаган аллақайси домламизга эътирозан ўзимизча Олий Моҳият борлиги ҳақида гапирдик. Бу Олий Моҳиятни диндорлар худо, динсизлар Олий Онг деб айтади, деб хулосаладик. Ҳар ким ўз фикрида қолса, зарра зиёни йўқ, шунчаки, ҳаммамиз бошқа-бошқа сўзлар билан ягона нарса тўғрисида гапираётирмиз, деб ўйладик кўпчилигимиз.\nОшхўрлик сўнггидаги гурунг шу суҳбатнинг изоваси эди. Ўзак масала борасида эмас, энди унинг атрофидаги ғийбатларни бошлаган пайтимиз эди. Жумладан, машҳур домланинг ота жанозасига бормагани ҳақидаги гап ҳам шу ғийбатнинг давоми бўлди.\nМен бу суҳбатга унчалик қўшилмай, аниқроғи, қўшилолмай ўтирардим. Чунки мен ўзимга худо аниқ бор деб таъкидласам-да, ёнверимдаги дўстларимнинг Олий Моҳият борасидаги фикрлари ҳам жўяли бўлиб туюларди. Ўйлаган сари хаёлим чувалиб, охирида кўз олдимга онамнинг урчуғи келди. Урчуқ пириллаб айланиб, онамнинг баланд кўтарилган қўлидаги ип чийрилиб, мустаҳкамланиб борарди. Кейин онам раҳматлининг муаллимдан сўрашим учун тайинлаган сўроғи ёдимга тушди: “Худо йўқ бўлса, дунёни ким яратган?”\nҚолаверса, тахминан шу кунлари бир туш кўрган эдим. Тушимда кўҳна бир шаҳарда юрган эмишман ва мовий гумбазлар тагида ирфоний суҳбатга гувоҳ бўлибман. Сокингина суҳбатлашиб турган кишиларнинг икки жумла гапи ҳамон миямда михланиб турибди: “Одамзот ҳақ йўлидан юришга табиатан мойил, лекин шайтон бизларни йўлдан оздириб туради”, деди соқолини калта кузаб, бошига кичиккина салла ўраган биттаси. “Агар шайтон йўқ бўлса, уни ўйлаб топишга тўғри келарди, – деди ярашиқли соқол-мурт қўйган иккинчи киши. – Чунки ёмонга тимсол керак, шусиз биз ҳақ ва ботилни бир-бировидан ажратолмай қоламиз”.\nҲозирлар ўйлаб кўрсам, ўшанда Эронда исломий инқилоб амалга оширилган ва барча матбуот воситалари фақат шу ҳақида ёзарди. Американи ёмон кўрадиган шўролар давлати матбуоти Эронда америкапараст шоҳ ҳукуматининг ағдариб ташланганини олқишлар эди-ю, лекин инқилоб ислом байроғи остида амалга оширилганини ҳазм қилолмасди. Шу боис бу инқилобнинг моҳияти ҳақида хабарлар берилмасди. Биз билмаган воқеамиз ҳақида тахмин ва тасаввур қилишга мажбур бўлардик.\nЎзимча таъбир қидириб, Фрейд деган ғарб файласуфининг китобидан ўрганганларимни қўллаб, тушдаги маконни бир қадар тасаввур қилдим.\nЛекин шайтон мавзуи хаёлимга қандай келганини ҳозиргача тушуниб етолмайман. Ҳозиргача, ҳар сафар шу тушимни эсласам, фоний ва боқий дунёлар орасида узилмас боғланиш бор, лекин ақл уни идрок этишга қодир эмас, шу боис, бундай масалаларда руҳнинг билимига таяниш лозим, деган хулосамни ўзимга такрорлайман.\nМенинг ақлим ўз-ўзидан яралган дунё ҳақидаги таълимотни ўша талабалик чоғларимда ҳам қабул қилолмасди. Олий Моҳият ҳақидаги гапларни эса Гегелни ўқиганми ё Гегел ҳақида ўқиганми, ишқилиб, ақлли бир жўрамиз топиб келган эди. Гегел фалсафаси кўпчилик қатори менга ҳам ёқиб тушганди, чунки унга амал қилсак, яъни, ишонсак, ҳар ким ўз фикрида қолиши мумкиндай эди. Худо бор дейдиганларга ҳам, йўқ дейдиганларга ҳам мос фалсафа эди бу. Лекин кейинроқ билсам, орамизда худони қатъиян инкор қиладиган жангари даҳрийлар ҳам йўқ эмас экан.\nҲа, бир гап, мен, барибир, Гегелни кейин ҳам сира ўқимадим. Орадан анча йиллар ўтгач, олимликка даъвогар бир танишим Гегелни ўқимаганим ҳақидаги эътирофимдан ажабланди. Сиз уни албатта ўқишингиз лозим, бугунги замонавий дунёқарашнинг асосида шу фалсафа ётади, десам, эҳтимол, хато айтарман, лекин Гегелнинг замонавий инсон тафаккурига жуда катта таъсир кўрсатгани шаксиз, деди у. Тўғриси, Гегелни ўқимаганимдан ўшанда бироз уялдим. Бироқ дарров жавоб ҳам топдим. Айтдимки, мен илмда авторитетларни тан олиш тамойилига амал қиламан, лекин илм уммони чексиз, унинг ҳамма пучмоғини бирма-бир кезиб чиқиш имконсиз. Хусусан, менинг Гегелни ўқишим дунёқарашимга ижобий таъсир кўрсатишига шубҳа қиламан. Ўқиб-ўрганишим керак бўлган китоблар шундоқ ҳам жуда кўп…\nХўш, хайр, аввалги суҳбатимиз мавзусига қайтсак.\nГурунгга ошхўр ҳамсабоқ нуқта қўйди.\n– Эй, бу масалада тортишманглар, ҳеч ким уёққа бориб келмаган, – деди у ва кўрсаткич бармоғи билан шифтга ишора қилди. Биз, энди анча катта бўлиб қолган йигитлар, бармоқнинг қаёққа ишора қилаётганини яхши тушунардик. – Яъни, буёқдагилар уёқ ҳақида аниқ хабарга эгамас. Тоза яша, ҳалол яша, ўшанда ўлсангу, у дунё бор бўлса, албатта, жаннатга тушасан, мабодо, йўқ бўлса, хотиржам ўласан, ҳалол яшадим деб ўзингга таскин берасан…\nШу суҳбатдан анча кейин, Яратган ва яралмиш борасида ўзимнинг мустаҳкам фикрим қарор топган чоғларда, физика факултетида ўқийдиган шоир дўстим дунёнинг яралиши борасида гапириб, бундан неча миллиард йилдир аввал коинотда улкан портлаш юз бергани ва шундан кейин юлдузлар чангидан бугун биз кўриб турган олам пайдо бўлгани хусусида ваъз ўқиган эди. Мен ўшанда ҳам онамнинг урчуғини эсладим ва “Ўша портлашдан аввал нима бор эди?” деб сўрадим.\nУ айтдики, ундан аввал ҳеч нарса йўқ эди.\nҲеч нарсадан бир нарса яралиши мумкинми, деб яна сўрадим.\nФизик танишим гапга чечан инсон эди. Довдираб қолмади: “Йўқликдан борликни яратишга фақат Худо қодир”, деди у.\nШу жавобдан кўнглим таскин топди. Чунки худо дунёни мукаммал қонун билан яратган. Фақат, табиатшунос олимларимиз буни дунёнинг ўз қонунлари деб айтади, холос. Бу қонунларда табиат ва кишилик дунёсининг муайян тарзда такомил топиб бориши ҳам азалдан белгилаб, тайин этиб қўйилган. Қуръони Каримда одамнинг йўқдан бор этилгани ҳақида неча бор айтилади…\nМана, ўша воқеалардан буён ҳам орадан 35-40 йил вақт ўтди. Алҳамдулиллоҳ, имонимиздаги кўп камчиликлар барҳам топди. Исломимиз ҳам аста-секин изга тушяпти. Мусулмончилик аста-аста, деган гапнинг ҳам маъносини чаққандай бўляпман. Бироқ…\nБироқ бугунги замонда айрим амри-маъруф давраларида иштирок этишга тўғри келса, кўп ҳолларда фақат нафснинг ёмонлигидан, нафсга қарши кураш ҳақида ваъз ўқилади. Билган одамлар ҳам шу мавзуда ўзаро баҳс қиладилар.\nҲолбуки, муслимнинг имонига фақат нафс эмас, ақл ҳам зарар етказиши борасида деярли ўйламаймиз.\nБундан йигирма йилча бурун, имом Бухорийнинг “Саҳиҳи Бухорий” асари ўзбек тилига таржима қилиниб, кўпминг нусхада чоп этилди. Буни юртимизда заифлашган динимизга қувват бўлади, деб тушундик.\nЛекин яқинда дўстларимиздан бири ғалати фикр айтиб қолди:\n– Биласизми, мана шу китобнинг нашр қилиниши динимизга фойдадан кўпроқ зиён келтирди, – деди у ва столи устидаги тўрт жилдлик “Саҳиҳи Бухорий”ни кўрсатди.\nМен унга ажабланиб, савол назари билан тикилдим. Имони мустаҳкам, динига маҳкам бу дўстимиздан шундай ғалат бир гапни эшитаман, деб сира ўйламовдим.\n– Йўқ, йўқ, сиз мени нотўғри тушунманг, – деди у шошиб. – Мен китобнинг ўзи ҳақида эмас, унинг вақтидан аввалроқ чоп этилгани тўғрисида гапиряпман. Назаримда, уламоларимиз халқимизга аввал дин ва имонни тушунтириши, ҳалол ва ҳаромни ажратиб кўрсатиши, ҳар бир мусулмон киши билиши лозим бўлган тушунчалар ва қилиши лозим бўлган амалларни ўргатиши шартмиди, дейман-да! Ақидани билмай туриб, шариатдан баҳс юритгувчилар кўпайиб кетган ҳозир. – Дўстимиз бир нафас ростлаб, кейин фикрида давом этди. – Ҳозир шу китобни ўқиган чаламуллалар оғзингга дарров уради: “Саҳиҳи Бухорий”да мана бундоқ дейилган, демак, шундоқ қилишимиз лозим деб. Ахир, дейман мен, эй, мусулмон, бу китобдаги ҳадисларни тўғридан-тўғри амалга қўллаб бўлмайди. Замонлар ўзгариб кетди. Олимлардан фатво бўлмаса, ўзимизча хулоса айтишга ҳаққимиз йўқ. Лекин улар менинг гапимни эшитишмайди.\n– Пайғамбаримиз (САВ)дан кейинги замонларда айрим масалалар бўйича саҳобалардан фатво сўралса, улар минг бир гапни баҳона қилиб, фатво беришдан қочар экан, – дедим мен дўстимизнинг кейинги гапини маъқуллаб. Унинг айтган асосий фикри эса ҳамон мен учун янгилик эди. Дарров бир қарорга келишим қийин кечаётганди. Шунга гапни айлантираётган эдим. – Ҳолбуки, улар дин таълимини ҳазрати пайғамбаримиз (САВ)нинг ўзидан олган эди. Кўпчилигининг салоҳияти ҳар қандай масалада фатво бериш учун кифоя қиларди. Шундай бўлса ҳам, улар тағин хато қилиб қўймайлик, деган истиҳола билан фатво беришдан қочган. Савол сўрагувчини ўзидан кўра олимроқ, салоҳиятлироқ деб ўйлаган бошқа саҳобага йўллаган. Ҳозирги чаламулла “олим”лар эса эшитган бир ривоятини байроқ қилиб, даврама-давра кўтариб чопади. Ўрни келса ҳам, келмаса ҳам ўзиникини маъқул қилади…\n– Шунисига куяман-да, – деди дўстимиз. – Илм олимнинг қўлида қолиб, шариат номидан ҳукм ўқиш мақоми жоҳилга ўтиб кетса, шўро замонида кўрганларимиз ҳам ҳолва бўлиб қолмасмикин?! Бугун пайдо бўлиб қолаётган мутаассиб-жангарилар динимизни дунёнинг кўзига ёмон кўрсатса, эҳтимол, бунга чидармиз, лекин болаларимизнинг ақлини, дилини динимиздан чалғитса, фикрини четга буриб юборса нима қиламиз? Худонинг олдига борганда нима деймиз? Кўриб, индамай турган эдик деймизми?\nМенинг бу саволларга жавобим йўқ эди. Дўстимизнинг ҳам жавоби йўқ экани тайин. Лекин кейинроқ ўйлаб кўрсам ва ўзим дунёвий илм-фанда тан олинган бир услубни қўлласам, саволнинг қўйилгани – масаланинг ярми ечилгани экан. Ўзи илмдан узоқроқ юрса ҳам, илмлиларни севадиган бу дўстимиз қўйган саволлар жамиятимизнинг бугунги энг муҳим муаммоларидан бири экан. Хайриятки, муаммони илғадик, энди, иншааллоҳ, унинг ечимини ҳам топармиз.\n← Аввалги Аввалги “Тобут кўтариш насиб этсин-да…”\nКейинги → Кейинги: Ёлғоннинг туғилиши


Мискарлик – ҳунармандликнинг қадимги шакли ҳисобланиб, мис ва унинг металлар билан қотишмасидан қуроллар, уй – рўзғор буюмларива бошқаларни ясаш касбидир. Мисда буюмлар 2 хил усулда – эритиб қуйиб ёки болғалаб ясалади. Иш жараёнида металл тез – тез қиздириб турилади. Мураккаб шаклли буюмлар ясашда аввал айрим бўлаклар қуйилиб, сўнг улар бир – бирига қалайланади. Буюмлар қолипдан кўчирилгач тозаланиб, унга наққошлар чизма, кандакори эса босма усулида гул (нақш) ишлайди.\nШундай экспонатлар Наманган вилояти тарихи ва маданияти музейи кўргазма залларида фахр ва ардоқ билан сақланиб келинади. Ушбу экспонатларимизни томоша қилишга келган зиёратчиларимиз нигоҳидаги хайрат ва ҳаяжонни кўриб мамнун бўласан киши.\nЖумладан, нақшли чилобчин 1986 йил июнида Наманган вилояти тарихи ва маданияти музейга қабул қилинган бўлиб, мисдан тайёрланган. Чилобчиннинг қопқоғи йўқ, аммо лекин устки қисмига кандакорлик, яънимис ўймакорлигининг ўсимликсимон ва яна ажойиб геометрик шаклларга эга бўлган нусхалар асосида нақшларбериб безатилган, у қисман тоғорасимон шаклга эга.\nШу ўринда мис хом-ашёси ҳақида бироз маълумот бериб ўтсам. Мис “Cu” Менделеевнинг даврий системасининг биринчи гуруҳига мансуб кимёвий элемент ҳисобланади. Мисни қадимдан маълум ва машҳур металлар тоифасига киритса бўлади. Қадимда мис рудасини Кипр оролидан қазиб олинган. Мис таркибида баъзан темир, кумуш, камдан – кам олтин бўлади. Мис юмшоқ, чўзилувчан, боғланувчан, қизғиш металл. Асосан бадиий буюмлар тайёрдаш, қотишмалар олишда фойдаланилади. Мис табиатда кам тарқалганига қарамай, рўзғорда фойдаланиш учун турли буюмлар дилга яқин санъат асари даражасида моҳирлик билан ишланганини кўришимиз мумкин. Музейимизда мисдан кандакорлик йўналишида ишланган лаганлар, кўзалар, тангалар, обдасталар ҳам мавжуд. Мисол тариқасида, Мис лаган, мис кўза, мис тангаларни келтириш мумкин.\nЎзбекистон ҳудудида Мис қадимдан ривожланган, замнимиздан топилган таркибида мис кўп бўлган жез идишлар бунга мисол бўла олади. Жез даврига оид муҳрларда ўсимлик , ҳайвонлар, (илон, бургут ва ҳоказо) суратлари ишлатилган. Айниқса, Бухоро мискарлик ва мисдан идишлар ясашнинг қадимий маркази бўлган. Бу ерда милоддан аввалги биринчи минг йилликда металл қуйиш, мис ва жез буюмларини қолипларга қуйиб ишлаш яхши йўлга қўйилган. Масалан, Фарғона водийсидаги Чуст маданиятига оид пичоқ, ўроқ ва зираклар қолипларга қуйиб ишланган.\n5-8 асрларга келиб эса Хоразм бадиий металл буюмлари кенг тарқала бошлади. 10-12 асрларда меҳнат қуроллари, рўзғор буюмлари билан бир қаторда ислимий нақшлар, тасвирлар билан қопланган мураккаб шаклли юксак бадиий буюмлар тайёрланган. Айниқса, қимматбахо тошлардан безаклар бериб ишланган мис буюмлари диққат марказда бўлган ва ҳозиргача ҳам эътиборда бўлиб келмоқда. 14-16 асрларда Самарқанднинг Регистон майдонидан топилган турли моҳирлик билан ишланган буюмлар мискарликнинг юксак тараққиётидан далолат беради. 18-20 асрларга келганда эса бирхилликдан қочиб қизил ва сариқ мисдан буюмлар тайёрлаш авж ола бошлади. Янги шаклли офтоба, самовор ва уларни ўзгача услубда безаш, нақш бериш оммалашди.\nҲозирги кунда Қўқон, Самарқанд, Бухоро, Хивада мискарликнинг ўзига хос мактаблари шаклланган. Етук заковат ва моҳирликни уйғунлаштирган мискар усталар ишлари жаҳон халқлари эътиборига тушди. Барча даврда қўл мехнатига асосланган буюмлар ўз қадр – қимматига эга бўлган. Мис буюмлари ҳам асосан қўл меҳнати асосида яратилади. Шунинг учун барча даврларда мискар усталар ижоди чуқур қадрланади.\nНаманган вилояти тарихи ва маданияти давлат музейи илмий ходимлари.\nИнсонпарварликнинг яна бир намунаси\nҳунармандлик қирралари Қадимий ноъмалум намунаси мискарликнинг бизга


R S2019-08-12T12:03:12+05:007 Fevral, 2019|Пресс-релизлар|\nМиллий матбуот марказида Ўзбекистон Журналистлари ижодий уюшмаси қошидаги Ижтимоий-иқтисодий ва экология кенгаши йиғилиши ўтказилди. Унда мамлакатимизда фаолият олиб бораётган оммавий ахборот воситалари ходимлари, олий ўқув юртлари профессор-ўқитувчилари, талабалар, интернет тармоғида ушбу соҳани ёритаётган мутахассислар, блогерлар иштирок этди.\nТадбирда Ўзбекистон Журналистлар ижодий уюшмаси раиси С.Ҳакимов ва бошқалар юртимиз оммавий ахборот воситалари мазкур соҳаларда амалга ошрилаётган ислоҳотларни жамолатчиликка етказишдаги иштирокини алоҳида таъкидладилар.\nПрезидентимиз Шавкат Мирзиёев таклифига мувофиқ 2019 йил мамлакатимизда «Фаол инвестициялар ва ижтимоий ривожланиш йили» деб эълон қилинди. Бу ўз навбатида 2018 йилда мамлакатимизда иқтисодиёт, ижтимоий соҳа ва давлат бошқарувига замонавий илм-фан ютуқлари, инновацион ғоялар ва технологияларни жорий этиш бўйича амалга ошрилган чора-тадбирларнинг узвий давомидир. Юртимизда 2018 йилги Давлат дастурини рўёбга чиқариш доирасида 21 триллион сўм ва бир миллиард АҚШ долларига тенг 76 мингта лойиҳа амалга оширилди. Бундан ташқари «Обод қишлоқ» ва «Обод маҳалла» дастурларига мувофиқ 400 дан ортиқ қишлоқ ва маҳаллада муносиб турмуш шароитларини яратишга қаратилган қурилиш ва ободонлаштириш ишларига 3 триллион сўм маблағ йўналтирилди. «Ҳар бир оила — тадбиркор» ва «Yoshlar — kelajagimiz» дастурлари доирасида икки триллион сўмга яқин маблағ ажратилиб, жойларда 2 600 дан ортиқ бизнес лойиҳалар амалга оширилган.\nТадбирда кенгаш аъзолари ушбу вазифалар ҳақида тўхталиб, мазкур вазифаларни мазмун-моҳиятини халқимизга тарғиб этишда оммавий ахборот воситаларининг ўрни ҳақида тўхталдилар.\nБундан ташқари Ижтимоий соҳани ривожлантириш, аҳолининг ижтимоий ҳимоясини кучайтириш ва меҳнатга ҳақ тўлаш тизимини янада такомиллаштиришга алоҳида эътибор қаратилмоқда. 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини 2019 йил —Фаол инвестициялар ва ижтимоий ривожланиш йилида амалга оширишга оид давлат дастури ҳам бу соҳаларда бажариладиган ишлар белгилаб берилган. Жумладан, иқтисодиётни ривожлантириш ва инвестицияларни фаол жалб этиш соҳасида — макроиқтисодий барқарорликни таъминлаш, инвестиция муҳитини тубдан яхшилаш, иқтисодиётда давлат иштирокини камайтириш, валюта сиёсатини эркинлаштиришни давом эттириш белгиланган. Ижтимоий ривожланиш соҳасида — аҳоли ўртасида ишсизликни камайтириш, одамларнинг даромадларини ошириш, фан ва узлуксиз таълимни ривожлантириш, тиббий хизматлар сифатини яхшилаш ва улар билан аҳолини қамраб олишни кенгайтириш, хотин-қизлар ва ёшларни ижтимоий қўллаб-қувватлашни кучайтириш, одамларнинг турмуш шароитларини яхшилаш, уларни муносиб турар жой билан таъминлаш ва фаровонлигини ошириш, жамиятда соғлом турмуш тарзини қарор топтириш, жисмоний тарбия ва спортни янада оммалаштириш, туризмни ривожлантириш кўзда тутилган.\nШунингдек анжуманда, Алишер Навоий номидаги Ўзбекистон давлат ўзбек тили ва адабиёти университети ўқитувчиси, адабиётшунос олим, филология фонлари доктори Рашид Зоҳидов Алишер Навоий ижодида инсонпарварлик, кўнгил ва табиат уйғунлиги, одамийлик ғояларининг ўрни ва аҳамияти хусусида маъруза қилди. Олим Навоий ижодида табиат ва инсон манзаралари ҳақида тўхталар экан, она-заминни асрашда улуғ шоирнинг асарлари ва ғазалларини теранроқ англаш заруратини таъкидлади.\nКенгаш йиғилишида журналистларни қизиқтирган саволларига жавоб қайтарилиб, тегишли таклиф ва тавсиялар қабул қилинди.


Москва виза билан қўрқитмоқчи (ми)?\n29 май 2022, Тошкент вақти: 11:31\nҲозирча Россия Ўзбекистонга нисбатан виза тартиби жорий қилмаган кам сонли давлатлардан бири.\nДушанбе ва Тошкент раҳбарларини ўз измидан чиқиш оқибатларидан огоҳлантирмоқчи бўлдими¸ ҳар қалай¸ Москвада бу икки давлат билан виза тартиби жорий қилиш талаби янгради.\n"Россия Ўзбекистон ва Тожикистон билан виза тартиби жорий этиши керак."\nБу - Россия Федерацияси наркотиклар устидан назорат хизмати Москва шаҳар бошқармаси бошлиғи Вячеслав Давидовнинг сешанба куни Россия пойтахтида ўтказилган матбуот анжуманида билдирган фикри.\nУнинг айтишича, Москвада қўлга олинаётган наркотикларнинг катта қисми Афғонистонда ишлаб чиқарилган бўлиб, улар асосан Россияга Ўзбекистон ва Тожикистон орқали кириб келмоқда ва виза тартиби жорий этилиши гиёҳванд моддалар оқимини озайтириши мумкин.\nДавидовнинг баёноти унинг шахсий фикрими ёки Кремлникими?\nМоскванинг энг катта наркотик тутари “Россия Ўзбекистон ва Тожикистон билан виза тартиби жорий этиши керак”, деган экан, бу гап ўзиники эмас, Кремлники бўлиши мумкин, деган шубҳа бежиз пайдо бўлгани йўқ.\nБиринчидан, кейинги пайтларда Москва-Тошкент муносабатлари яна совий бошлади, Москва-Душанбе муносабатларида ҳам чигалликлар йўқ эмас.\nИккинчидан, Россия кейинги йилларда у ёки бу қўшниси билан можаро чиқармоқчи бўлар экан, аввал бирон амалдорини, одатда Россия Бош санитар врачи Геннадий Онишченкони ишга солмоқда.\nОнишченконинг молдаванлар виноси, гуржилар минерал суви, поляклар гўшти, беларуслар сути сифатсизлиги тўғрисидаги баёнотларини, ўша баёнотлардан кейин чиқарилган можароларни, можаролардан бири урушга айланиб кетганини бир эсланг-да!\nХўш, санитар Онишченко чарчадими? Унинг ўрнига Кремль наркотик тутар Давидовни тайинладими?\nБу саволларга жавоб излашдан аввал Москва шаҳар наркотиклар устидан назорат бошқармаси матбуот хизматига қўнғироқ қилдик.\nХизмат вакили шоша-пиша “Бошлиғимиз конкрет мамлакат номини тилга олгани йўқ, Ўрта Осиё республикалари, деб умумлаштириб айтди”, деди.\nМатбуот хизматининг бу аниқламаси, албатта, масала моҳиятини ўзгартирмайди. Асосий йўналиш ўша-ўша.\nРоссия “Новости” ахборот агентлигининг халқаро шарҳловчиси Санобар Шерматова фикрича, москвалик амалдор баёнотидан Кремлнинг Марказий Осиë мамлакатларига оид сиёсатини қидирмаслик керак.\n- Чунки Россия-Ўзбекистон, Россия-Тожикистон ва умуман, Россия-Марказий Осиë мамлакатлари муносабатларининг бугунги аҳволи Москвани қониқтирадиган даражада, дейди Санобар Шерматова.\nТаҳлилчининг бу гапидан кейин суҳбатимиз Москва-Тошкент муносабатларининг кейинги ойлардаги аҳволи, айниқса КХШТ Тезкор кучлари базаси билан боғлиқ ихтилофларга ўтиб кетди.\nБу масалалар ўрганаётганимиз мавзунинг тамали бўлса-да, уларга тўхталиб ўтирмоқчи эмасмиз. Бизни Россия Ўзбекистон билан виза тартиби жорий этадими, деган саволга лўнда жавоб қизиқтирди.\nСанобар Шерматованинг фикрича, Москва меҳнат муҳожирлари учун ажратиладиган квоталарни қисқартириши, уларни Москва ва Санкт Петербургдан чекка вилоятларга сиқиб чиқариши мумкин.\n- Лекин унинг ўз чегараларини ёпиб олиши Марказий Осиë мамлакатлари иштирокидаги барча интеграцион лойиҳаларни, жумладан КХШТ ва ЕврАзЭС лойиҳаларини тўхтатиш демакдир. Шунинг учун Москва виза тартиби жорий этмайди, дейди Санобар Шерматова.\nҚозоғистонлик сиёсатшунос Дўсим Сатпаевнинг фикрича, москвалик амалдорнинг баёноти, бир қарашда, Россиянинг меҳнат мигрантлари устидан назоратни кучайтириш сиёсати давоми бўлиб кўриниши мумкин, лекин¸\n- Дмитрий Медведев Ўзбекистон ва Тожикистон билан виза тартиби жорий этишга бормайди, чунки бундай қадам Россиянинг Марказий Осиëдаги позициясини заифлаштириб юборади¸ дейди Дўсим Сатпаев.\nСаволларимизга исмини айтмаслигимиз шарти билан жавоб берган тожикистонлик таҳлилчи фикрича, москвалик амалдорнинг баёнотини Кремлнинг Тожикистонга огоҳлантируви, деб тушуниш мумкин.\n- Менимча бу баëнотни¸ кейинги даврда Тожикистон ва Россия ўртасидаги муносабатнинг илгаригига нисбатан анча пасайиб кетганлигига¸ совуганлигига боғлиқ ¸ деб ҳисоблаш анча ўринли бўлади. Тожикистон учун бу катта калтак бўлади. Бу йўл билан Россия ўзининг Тожикистонга бўлган таъсирини кучайтириши¸ “Эй¸ эҳтиëт бўл. Виза тартиби жорий қилиб¸ халқингни қийнашнинг яна бир йўлини амалга оширсак¸ аҳволинг чатоқ бўлади” деган маънода айтиб қўйилган бўлиши мумкин¸ дейди тожикистонлик таҳлилчи.\nЎзбекистонлик сиёсатшунос Камолиддин Раббимов ҳам москвалик амалдорнинг Ўзбекистон ва Тожикистон билан виза тартибини жорий этиш тўғрисидаги таклифи, аслида, Кремлда пайдо бўлган бўлиши мумкин, деган фикрни билдирди.\n- Менимча¸ бу ерда биринчи ўринда масала Ўзбекистон устида кетаяпти. Москванинг асосий мақсади Тошкентни пайпаслаб кўриш. Назаримда¸ бу фикр Тошкентнинг асабига қанчалик тегади¸ шуни билмоқчи.\nЧунки Ўзбекистондан миллион-миллион ишчи-меҳнаткашлар Россияда ишлаб кун кўраяпти. Кейинги бир неча йилларда энг катта диаспора ëки энг катта фуқаролар Ўзбекистондан келаяпти ва кейинги икки-уч йил ичида Ўзбекистонга юборилаëтган пул ҳажми жиҳатидан биринчи ëки иккинчи ўринда туради.\nБу Ўзбекистон ҳукуматига “Агар Москва кайфиятларига қараб иш қилинмас экан¸ биз мана шу нарсани ўйлаб кўраяпмиз” деган бир сигнал. Лекин ҳали бу амалга оширилмаса керак. Чунки¸ назаримда ва аслида бу Москванинг манфаатларига тўғри келмайди¸ дейди Камолиддин Раббимов.


Бу йил мактабларда 1-синфга қабул қандай ўтяпти?\nБош саҳифаЯнгиликларБу йил мактабларда 1-синфга қабул қандай ўтяпти?\nБу йил мактабга чиқадиган болаларни 1-синфга қабул қилиш жараёни июнь — август ойларида амалга оширилади.\nҚонунчиликка кўра, 1-синфга 6-7 ёшли болалар тиббий хулосага мувофиқ тайёргарлик даражасидан қатъи назар, танловсиз қабул қилинади (мусиқа ва санъатга ихтисослаштирилган таълим муассасалари бундан мустасно).\nМактабларнинг 1-синфига ўқувчиларнинг бу йилги қабули 31 июлга қадар мактаб бириктирилган микроҳудуд доирасида амалга оширилган бўлиб, микроҳудуд доирасидан ташқарида эса жорий йилнинг 25 августига қадар қабул давом этади.\nБоланинг ота-онаси қуйидаги ҳужжатларни топшириши зарур:\n2) ота-онанинг паспорти нусхаси;\n3) боланинг туғилганлик ҳақидаги гувоҳномаси нусхаси;\n4) боланинг соғлиғи тўғрисида тиббий маълумотнома;\n5) боланинг 3,5х4,5 см. ҳажмдаги 4 дона рангли фотосурати.\nПандемия шароитида 1-синфга қабул жараёнида одамларнинг бир жойда тўпланиб қолиши ва ортиқча оворагарчиликларни бартараф қилиш мақсадида Тошкент шаҳрида тажриба тариқасида навбатга ёзилиш жараёнини онлайн тарзда www.qabul.maktab.uz веб-портали орқали амалга ошириш имконияти яратилган.


Ўзбекистон ЖСТга аъзолик масаласини тезлаштирмоқчи | Qalampir.uz\nЎзбекистон ЖСТга аъзолик масаласини тезлаштирмоқчи\nЖамият\t22 Март 00:48 7629\nЕОИИ ёки ЖСТ: Ўзбекистон қай бирига аъзо бўлади?\nЎзбекистон Республикаси Инвестициялар ва ташқи савдо вазирлиги Жаҳон савдо ташкилоти билан мулоқотларни фаоллаштириш бўйича 2020 йилга мўлжалланган “Йўл харитаси” лойиҳасини муҳокама учун эълон қилди.\nҲужжатга кўра, Ўзбекистоннинг ЖСТга аъзо бўлиши бўйича стратегия лойиҳасини ишлаб чиқиш жорий йилнинг 15 апрелигача якунланади.\nАвгуст-сентябрь ойларида эса мамлакатнинг ЖСТга қўшилиши қишлоқ хўжалиги, саноат, хизматлар соҳаси, кичик ва хусусий бизнесга қандай таъсир қилиши бўйича таҳлилий ахборот тайёрлаш режалаштирилган.\nЛойиҳа билан ЖСТга қўшилиш бўйича ишчи гуруҳнинг тўртинчи йиғилишини ўтказиш ва ўзбек делегациясининг ташкилотнинг вазирлар конференциясида иштирок этиши режалаштирилган. ЖСТга аъзо бўлиш бўйича ишчи гуруҳнинг тўртинчи йиғилишини Женева шаҳрида ўтказиш режалаштирилган.\nҲужжатга бириктирилган тушунтириш хатида лойиҳа мақсади “алоқадор вазирлик ва ташкилотлар фаолиятини мувофиқлаштириш орқали республиканинг ЖСТга қўшилиш жараёнини тезлаштириш ва самарадорлигини оширишдан иборат.\nЛойиҳа жорий йилнинг 3 апрелигача муҳокамада бўлади. Лойиҳа рус тилида эълон қилинган бўлиб, унинг тўлиқ шакли билан қуйидаги илова орқали танишишингиз мумкин.\nЭслатиб ўтамиз, мамлакатнинг ЖСТга қўшилиш жараёни 2019 йил июлда Ўзбекистон ЖСТга Ташқи савдо режими тўғрисидаги Меморандумни ташкилотга аъзолик аризасини кўриб чиқиш учун топширганидан кейин бошланганди.\nЖСТ Жаҳон савдо ташкилоти Йўл харитаси\n08 Апрель 14:34 33995\n08 Апрель 12:12 33406\n09 Апрель 23:38 28839\n09 Апрель 21:36 23656\n08 Апрель 11:44 21918


26.05.2018 | Жамият\nҲаво ҳарорати ўртача 10 даражага пасайиши кутилмоқда. Гидрометеорология ҳизмати маркази бу ҳақида хабар берди. Қайд этилишича, баъзи жойларда кучли шамол эсиб, ёмғир ёғади.\nХусусан, дастлабки босқичда талаб этиладиган минимал иш стажини босқичма-босқич ҳар йили, 2019 йилдан бошлаб 10 йилгача ошириш, пенсия ёшини эса 2022 йилдан бошлаб ҳар йили 6 ойга, аёллар учун 58 ёшгача ва эркаклар учун 63 ёшгача ошириб бориш тавсия этилди.\nТуркияда аждодларимизнинг дипломатияга оид нодир мероси ўрганилмоқда\nЎзбекистоннинг Туркиядаги элчихонасида ўз даврининг забардаст олимларидан бири Абу Бакр Сарахсийнинг халқаро ҳуқуқ, дипломатия ҳуқуқи соҳасидаги қарашларига оид илмий семинар ташкил этилди.\n26.05.2018 | Жаҳон\n“Болалар ўқишни жуда соғинишган, уларга таълим бериш ва ниманидир ўргатиш жуда ёқимли. Мен олдин Харастада ишлаганман ва бу ерга қайтишдан бахтиёрман”\nМалайзия йўқолган Boeingни излашни давом эттириши мумкин\nҲукумат аэропорт, “Малайзия ҳаво йўллари” ва мамлакат харбий ҳаво кучлари диспетчерлари ва радарлар томонидан 2014 йил 7-8 март кунлари йиғилган маълумотларни ўрганишга қайтади.\nРўзғор учун керакли маҳсулотларни уйимиз ёнидаги дўкондан харид қилишга одатланганман. Бу ҳолат эрталаб, ишга кетиб, кечқурун уйга қайтадиган ҳар бир инсонга хос бўлса керак\nПойтахтимиздаги Алишер Навоий номидаги киносаройда VI Европа киноси фестивалининг очилиш маросими бўлиб ўтди\n“Ўзбеккино” миллий агентлиги ҳамда Ўзбекистондаги Европа иттифоқи делегацияси томонидан ташкил этилаётган фестивал очилиш маросимида хорижий давлатлар делегациялари, дипломатик корпус вакиллари, мутасадди раҳбарлар, соҳа ходимлари, санъатшунослар ҳамда кенг жамоатчилик вакиллари иштирок этди.\nГеологияда туб бурилиш ясаган олим\nАлишер Навоий номидаги Ўзбекистон Миллий кутубхонасида давлат ва фан арбоби, академик Ҳабиб Абдуллаев хотирасига бағишланган “Буюкликка йўл” ва “Ҳабиб Мухамедович Абдуллаев” номли китоблар тақдимоти бўлиб ўтди.\nPepsi суперлига: “Пахтакор” мавсумдаги энг кўп томошабинни қабул қилди\nPepsi Суперлиганинг 13-тур доирасидаги иккита ўйин ўтказилди. Тошкент дербисида “Пахтакор” “Бунёдкор”ни мағлуб этишнинг уддасидан чиққан бўлса, Фарғонада “Нефтчи” “Сўғдиёна”дан енгилди. Ҳар иккала ғолиб жамоа яқин таъқибчилари билан куч синашди ва иккаласи ҳам улардан узоқлашишга эришди.\nУругвайга қарши ўйин ҳам легионерларсиз ўтади\n7 июнь куни Ўзбекистон миллий терма жамоаси Уругвайда маҳаллий миллий терма жамоаси билан ўртоқлик учрашуви ўтказади.\nИспаниянинг Ла лигаси мутахассислари ЎФАда семинар ўтказди\nДунёнинг энг кучли чемпионати вакиллари билан мулоқот жонли ва қизиқарли ўтди.\n26.05.2018 | Сиёсат\nПрезидент Шавкат Мирзиёев 26 май куни Грузия миллий байрами – давлат мустақиллиги тикланган кун муносабати билан Президент Гиоргий Маргвелашвилини қутлади.\nАҳолига кўрсатилаётган нотариал хизматларнинг сифати яхшиланади\nКуни кеча Президентимизнинг нотариат тизимини янада такомиллаштиришга қаратилган қарори қабул қилинди.\nПорошенко журналистлар фаолиятига чек қўймоқда\nУкраина Президенти Петр Порошенконинг мамлакатдаги қатор ОАВ лар фаолиятини тақиқловчи фармони мамлакатда кўплаб норозиликларни келтириб чиқармоқда.\nҚаровсиз йўл, тўсилган кўча, сарсон одамлар... (+видео)\nТошкент кўчалари фақат чиройли кўчалардан иборатми? Афсуски шундай кўчалар ҳам бор эканки... Афтидан бу кўчага ҳеч бир масъул ҳеч қачон бош суқмаган. Акс ҳолда бу тор кўчадан темир излар ўтгани етмагандай, қаровсиз, абгор бўлмас, икки ёни ахлатга тўлиб кетмаган бўлармиди?\nБундан анча йиллар муқаддам танишимга адвокат керак бўлиб қолди. Адвокатлик фирмасига бориб, сўраб-суриштириб бир адвокат билан шартнома туздик.\nПойтахтдаги журналистика факультетлари ёпилади\nМирзо Улуғбек номидаги Ўзбекистон Миллий университети ва Ўзбекистон давлат жаҳон тиллари университетидаги “Журналистика” факультетлари, шунингдек, “Олий журналистика курслари” тугатилади.


Оиламизнинг Муҳаммадшокир исмли бир қадрдони бўлар эди (Аллоҳ раҳмат қилсин). Бир куни мени шу кишидан хабар олиб келишга юборишди. Ўшанда энди ўн олтига кирган ўсмир эдим, ҳали дунёнинг паст-баландига унчалик ақлим етмас эди. Сўраб-суриштириб, Муҳаммадшокир аканинг уйини аранг топдим. У Наманган шаҳрининг адир қисмида, Шимолий Фарғона каналининг шундоққина ёқасида, шаҳар қабристонига туташ Олтитош деган жойда яшар экан.\nЭнди у кишининг уйини бир тасаввур қилинг: ерга қапиштириб солинган чоғроққина бир уй-даҳлиз. Томига шифер ёки тунука ҳам ёпилмаган. Дераза ўрнига кичикроқ бир парча ойна деворга қўшиб суваб юборилган. Устидан кигиз михланган эшик ҳам уйга яраша. Даҳлизда ўчоқ, токчада шамдон чироқ, демак электр, газ деган аср қулайликлари бу хонадонга етиб келмаган.\nСуҳбат асносида Муҳаммадшокир ака ўн беш йилдан буён шу ерда муқим яшаётганини, дўкондан фақат гугурт, туз, керосин сотиб олишини, қолган ҳамма нарсани ўзида етиштиришини, кеч кузда уй ёнидаги боғдан чиққан ҳосилни сотиб, кийим-кечак, рўзғор ашёларининг бир йиллигини ғамлаб олишини гапириб берганида, гапнинг рости, худди бошқа оламга келиб қолгандай бўлган эдим. Яшириб нима қилай, ўшанда Муҳаммадшокир ака, у кишининг аёли ва икки фарзандига роса раҳмим келган. Маданиятдан, шаҳар қулайликларидан узилиб, мана шундай «ғарибона, фақирона» ҳаёт кечираётганига афсусланганман. Иложсизликданми, ёки бирор касби бўлмаганидан ўзига шундай ҳаёт тарзини танлаган бўлса керак, дея тахминлар қилганман.\nОрадан йиллар ўтиб, улғайдик. Ҳаётнинг икир-чикирларига ақлимиз етадиган бўлди. Турли кишиларнинг шоҳона уйларини, фаровон ҳаётларини, ҳисобсиз бойликларини ҳам кўрдик. Ўзимиз ҳам чиройли уйлар қуришга, рўзғорни қулай қилиш учун турли жиҳозлар сотиб олишга, кўпроқ пул топиб, «яхшироқ, фаровонроқ» яшашга рағбат кўрсатдик. Лекин ана шу рағбатлар, дунё шаҳватларига интилишлар кучайгани сайин, ҳаётимиз тобора қулайлашиб-яхшилангани билан турмушимизда, руҳиятимизда нимадир етишмаётгандай, кўнглимиз нимадандир тўлмаётгандай бўлаверди. Бунинг асл сабаби орадан кўп йиллар ўтиб яна Муҳаммадшокир отанинг уйига йўқлаб борганимда аён бўлди. У киши ҳамон ўша тахлитда умргузаронлик қилар, уйининг ёнидан ўтган электр ва газни инкор қилиб, «эскичаси»га ҳаёт кечирар эди. У билан суҳбат қурар эканман, анча кексайиб қолган Муҳаммадшокир ота турмушидан мамнунлигини изҳор этиб, тинмай Яратганга шукрона айтар, сўнгги соатини интиқлик билан кутар эди.\nШунда мен анчадан буён йўқотиб қўйган нарсамни топиб олгандай бўлдим. Мен яратилиш фитратимдан, аслиятимдан, оддийлигимдан, қаноатимдан, табиийлигимдан узоқлашиб кетган эканман. Безовта қалбим, хотиржамлик истаган нафсим яна ўша аслиятга қайтишни хоҳлаётган экан. Муҳаммадшокир отанинг аёли дастурхонга келтирган қора тандир нон, бир ҳовуч туршак ва жийда, сопол косада ивитилган қатиқ, олма ва шафтолининг қуритилган гулидан дамланган чой ҳаётимдаги энг тансиқ ва мазали таом бўлганини кейин ҳам узоқ вақт унута олмай юрдим.\nКейинчалик у кишининг турмуш тарзи қанча-қанча одамларга бир умрли етиб бўлмас армон, ушалмас орзу бўлиб қолгани ҳақида кўп ўйладим. Ҳовлисига саройларга ўхшаш муҳташам, серҳашам меҳмонхона қуриб қўйиб, бир марта одам тўплаганидан кейин ҳафсаласи пир бўлгач, «кўзимга шунақанги хунук кўриниб қолдики, булдозер опкелиб таг-туги билан буздириб ташласаммикин», деб фиғон чеккан танишимнинг аҳволини кўрганимда Муҳаммадшокир ота эсга тушаверади. Ёлғиз ўғлига атаб икки қаватли, йигирма беш хонали уй қурган бошқа бир танишимнинг «ҳали ўзим иккинчи қаватга чиқиб кўришга улгура олмадим», дея зорланганини эшитиб, Муҳаммадшокир ота хаёлга келаверди. Бойликдан, ҳашамдан, дабдабадан роса тўйган бир арбобнинг «қишлоқнинг энг четига пахса деворли уй қураман, чойдишда чой дамлаб, ўчоқда овқат қилинадиган бўлади», деган орзусини эшитганимда дарров Муҳаммадшокир отани ўйлайман.\nАна шундай пайтда «Дунёга ўзи нима учун келганмиз, фақат еб-ичишу, башанг кийимлар кийишгами ёки баланд уйлар қуришу хорижий машиналарни минишгами?» деб ўзингга ўзинг савол бергинг келиб қолади. Аммо ҳаёт ҳақида жиддийроқ ўйлайдиган кишилар бу саволларга бошқача жавоб беришади: «Йўқ, фақат булар учун эмас! Тўғри, дунёга келдингми, ҳаёт кечириш учун бу нарсалар ҳам зарур бўлади. Ҳа, улар фақат зарурат холос, ҳаётнинг асл мақсади эмас, ҳамиша интиладиган, ҳамма нарсани унга қурбон қилиб юборадиган орзу-мақсадлар эмас. Парвардигор дунёни инсонларга дунё ҳаётида яшаш баробарида асл дунё учун тайёргарлик кўриш маскани сифатида танлаган».\nБиз дунёга унинг лаззатларига ғарқ бўлиш, неъматларини қўлга киритиш йўлида мусобақалашиш, мол-дунёга рағбат кўрсатиш учун келмаганмиз. Дунё биз учун абадий ватанимизга олиб борувчи йўлдаги бир карвонсаройдир, сафарга отланганлар учун бир қўним жойидир. Йўлдаги мусофирхоналарда жиндай тамадди қилиб олинганидай, бироз ҳордиқ чиқариб куч йиғилганидай, дунёдан ҳам бир йўловчи мусофир каби ўтишимиз керак. Ўша мусофир карвонсаройдаги ҳашам ва қулайликларга қанчалик бепарво, ошхонасидаги таомларнинг тури ва мазасига қанчалик беэътибор бўлса, дунё ҳаёти ва унинг неъматларига ҳам шундай муносабатда бўлишимиз керак.\nИнсон дунёга келибоқ ўзига омонатга берилган Ер ва унинг устидаги барча нарсалардан фойдаланишга киришади. Ҳақиқатан ҳам дунё ва ундаги нарсалар инсон учун яратилган. Инсон бу замин устида кияди, ейди, ичади, уйланади, бола-чақа орттиради, ибодат қилади, хулласи, не мақсадда яратилган бўлса, шу мақсад йўлида тайёргарлигини қилади.\nДонишмандлар айтишадики, ким ана шу берилган нарсалардан фақат керагини, ўзига буюрилган миқдордагисини олиб ишлатса, у тўғри йўл тутган бўлади ва мақталади. Бордию у ҳожатидан ортиғини олиб, очкўзлик қилса, ёмон йўлга кирган бўлади ва бунинг учун қораланади.\nЎзингиз ўйлаб кўринг: бир инсоннинг яшаши учун нима нарсалар зарур бўлади? Яшашга битта маскан, ётгани кўрпа-ёстиқ, кийгани бир, борингки икки сидирға кийим, очдан ўлмаслик учун кифоя қиладиган егуликлар… Хабарларда айтилишича: «Одам болаларининг іуйидаги нарсалардан бошіа µеч бир µаііи йґідир: яшайдиган уйи, авратини тґсадиган кийими, ноннинг ґзи µамда сув».\nЭнди ўзимизнинг турмушимизга бир назар ташлайлик: битта оилага бир уй-даҳлиз кифоя қилгани ҳолда йигирматалаб хонаси бўлган бир неча қаватли уйларни қуриб олганмиз. (Бир танишим яқинда қўшниларига тақлид қилиб, қурилганига беш йил бўлган яп-янги уйини бузиб бошқатдан қуряпти). Қўша-қўша қишки, ёзлик, баҳорги, кузги кийим-бошлар… Буларнинг кўпи «урфдан қолди», «ярашмаяпти шекилли», «тикувчим бичимини ўхшата олмапти» деган айбномалар билан анчадан буён кийилмай куяга ем бўлиб ётгани ҳам рост гап. Пойабзалимиз ҳам бир неча жуфт: ёзги, қишки, мавсумий, кўчага, уйга, меҳмондорчиликка, маҳси-калиш, этик каби бир неча хил ва кўринишда. Машинамиз ҳам ишга, оилага, дам олишга миниладиган каби хизматларга алоҳида-алоҳида тақсимлаб қўйилган.\nЎтмишдаги солиҳ аждодларнинг ҳаётлари бугунгидай тўкин бўлмаган. Уларнинг кўплари вафот этишганида катта-катта қарз, битта қурол, жойнамоз, обдаста, тери пўстак ва бир сидирға кийим «мерос» қолган. Мадинада «Суффа аҳли» деган фақирлар ҳам бор эди, уларнинг уйи ҳам, моли ҳам, бола-чақаси ҳам бўлмаган, масжид ёнидаги суффада яшашган. Уларнинг бирортасида ҳатто чопон йґі эди.\nМашҳур шайхлардан Молик ибн Динор ҳазратларининг бисотларида битта бўйра, Мусҳафи шариф ва кўзачадан бошқа ҳеч нарса йўқ эди. Бир куни бир одам у кишига янги кўзача ҳадя қилди. Эртаси куни эрталаб Шайх ҳалиги кўзачани дўстларидан бирининг қўлига тутқазиб, «Қардошим, шу кўзачани ол, ажибки кеча оқшомдан буён «ишқилиб, кўзачани бирортаси ўғрлаб кетмасин-да», деган хавотир билан юрагим нотинч, беҳузурман», деди.\nАгар «Илгариги даврларда шундай бўлса, бўлгандир, ҳозир тўкинчилик, фаровонлик замони, ҳамма нарса модда билан ўлчанадиган бўлиб кетган, энди бу тахлитда кун кечиришнинг иложи йўқ-да», деб эътироз билдирадиганлар бўлса, унда ҳозирги кунимиздан мисол келтирай. Эроннинг руҳоний раҳнамоси Оятуллоҳ Ҳумайний хориждаги ҳижратидан Эронга қайтиб келганидан сўнг Қум шаҳрида камтарона бир кулбани макон тутди. Хонанинг бор жиҳози кўҳна бир диван, шолча, Мусҳафи шариф, битта обдаста, жойнамоз ва асо бўлган. Ҳумайнийнинг ўғли «Отажон, сиз Эроннинг руҳоний раҳбарисиз, ҳузурингизга турли давлатлардан мўътабар меҳмонлар келиб туради, ҳеч бўлмаса мана шу диванни янгилаб қўяйлик», деганида, Оятуллоҳ: «Меҳмонлар уйнинг жиҳозларини эмас, Ҳумайнийни кўргани келишади», деб жавоб қайтарган экан. Бундай мисолларни яна кўплаб келтириш мумкин.\nШайх Фаридуддин Атторнинг «Мантиқ ут-тайр» китобида «Девонанинг дунё ва охират ҳақида айтганлари» деган ҳикоят бор:\nКимса бир девонадин сўрди савол:\nНе эмиш ул икки олам чун хаёл?\nДеди: бу икки жаҳон баланду паст,\nҚатра сувдир, бор эмас ул, йўқ эмас.\nҚатрайи сув бўлди аввал ошкор,\nҚатрада акс этди сўнг нақши нигор.\nҲар неким сув эрди, кўр охир ҳисоб,\nГар темирдин эрса ҳам бўлди хароб.\nБорму бир нарса темирдек қаттиқ ул?\nБоқ, ўшал ҳам сув била ҳосил бўлур.\nҲар неким ул аввали сув эрди, бас,\nОхири тупроқ бўлиб, топгай абас.\nСувда кўргайму киши сабру қарор?\nСувда тургайму иморат устувор?\nЭнди инсоният яратилганидан буён бу кўҳна замин устида бўлиб ўтган ишларга ғойибона бир қур назар ташлаб чиқайлик. Одам Ато замонидан буён куррамиз устида не воқеалар бўлмади, кимлар келиб, кимлар кетмади. Дунёни зир титратиб, ҳамма ёқни қонга ботирган саркардаларни ҳам, қудрати ва бойлигининг исига маст бўлиб ҳатто худолик даъвосини қилган ҳукмдорларни ҳам, илмига маҳлиё бўлиб, Ер устини алғов-далғов қилиб юбораман, деган олимларни ҳам кўрди бу курраи замин. Уларнинг орасида Муҳаммадшокир ака каби бир четда, камтарона, ҳеч кимга малоли келмай, Яратганнинг берган кунига шукр қилиб яшаб ўтган одамлар ҳам кўп бўлди. Илм-фан энг чўққисига чиқиб, инсоният ҳатто фазоларни ҳам «забт» этаётган бугунги кунимизда ҳам сайёранинг энг овлоқ гўшаларида – Амазонка ўрмонларида, Тинч океанидаги оролларда ёки Саҳрои кабирнинг кимсасиз қумликларида ҳамон ўрта асрлардаги каби оддийгина, ибтидоий кўринишда, дунё ҳазораси (сивилизатсияси) қулайликларига «иши тушмай» ўтаётган минглаб-миллионлаб кишилар бемалол яшаб юришибди.\nАгар маданият ўчоғи ҳисобланган Лондон ёки Парижда яшаётган бир оврупалик билан Саҳрои Кабирдаги оми саҳройидан «сиз бахтли яшаяпсизми, турмушингиздан розимисиз?» деб бараварига сўраб кўрсангиз, иккови ҳам тасдиқ ишорасини билдиради. Чунки оврупалик ҳам, саҳройи ҳам ўзига берилган умрни яшаб, ато қилинган ризқни еб куни ўтиб турибди. Агар ғарблик қулай ҳаёт тарзи, фаровонлик ва тўкин дастурхонни бахт тимсоли ҳисобласа, шарқлик бадавий саодатни оддий, камтарона ва бировга бўйсунмай яшашда деб билади. Оврупалик илм-фан тараққиёти билан биз инсониятни бахтли келажак сари олиб боряпмиз, деб ўйласа, саҳройи одам «инсонлар тараққиётни жадаллаштирганлари сари эртаси бўлмайдиган кун соатларини ҳам тезлаштиришяпти», деб фикр юритади. Бу мангу тортишувда ким ҳақу, ким ноҳақ, буниси ёлғиз Яратганнинг Ўзига аён.


«Китобимни қутқардинг!» | Azon.uz - Ахборот-таҳлилий портал\n1236 06:30 25.02.2020\nБир куни олим сафарга чиқди. Борган шаҳрида бир одамнинг уйида бир кеча меҳмон бўлишга тўғри келиб қолди. Олимнинг илмий хулосаларига кўра, мезбон салбий табиатли инсонлар сирасидан эди. Аммо, у одам олимга жуда меҳрибонлик билан муомала қилиб, турли неъматлар билан икром кўрсатди. Ширин сўзлар билан олимнинг кўнглини олди.\nОлим хайрон эди. Наҳотки, шунча йиллик тажрибаларим хато бўлган бўлса... Олим қанча уринмасин, у одамдан бирон-бир ёмонлигини топа олмади.\nОлимнинг кайфияти тушиб кетди. Ахир, қанча йил умрини кетказиб илмий иш қилган, қанча маблағ кетказиб китоб чоп эттирган эди. Энди у китобни бекор қилиб, хатосини тўғрилаб қайта нашр этдиришга мажбур эди. Бу эса, яна қанча маблағ талаб этарди.\nНиҳоят олимнинг сафари қариди. Ўта мулойим бўлган бу ғаройиб мезбон билан хайрлашиш учун қўл чўзган эди, мезбон олимнинг қўлига бир қоғоз тутқазди. Олим ҳайрон бўлиб қоғозни олди. Қоғоздаги ёзувни ўқир экан, қувончидан бақириб юборди. Қоғозда олимга кўрсатилган хизматлар учун жуда катта пул тўлаши кераклиги ёзилган эди.\nКитобнинг катта харажатидан қутулган олим, ҳеч иккиланмай, у одамнинг қўлига сўраган пулини тутқазди:\n- Мана ол, дўстим. Сен мени китобимни қутқардинг, - деди олим мамнуният билан.\nКитоб Махсус Мақолалар Ислом муомала олим\n545 16:33 01.07.2020\n1073 12:30 28.06.2020\n«Ҳадис ва ҳаёт» китоби\n443 15:00 26.06.2020\nХушхабар: янги китоб нашрдан чиқди\n784 13:00 22.06.2020\n747 23:00 15.06.2020\n594 15:30 16.05.2020


«Азовстал» штурми давом этмоқда, Украина ҳудуди миналардан тозаланмоқда. Уруш суратлари\n13:32 / 06.05.2022\nУкраинада урушнинг 71-куни ўтди. Мариуполда «Азовстал» россиялик ҳарбийлар томонидан штурм қилиниши давом этмоқда, БМТ бош котиби Антониу Гутерришнинг маълум қилишича, 6 майга ўтар кечаси завод ва атрофдаги ҳудудлардан 500 нафарга яқин тинч аҳоли вакиллари эвакуация қилинган. Украин ҳарбийлари Харков ва Изюм йўналишларида қарши ҳужумга ўтган бўлса-да, Россия армияси Харковдаги тинч аҳоли яшайдиган ҳудудларга зарбалар беришни давом эттирмоқда. Запорожье областида ҳудудларни миналардан тозалаш ишлари олиб борилмоқда. Краматорск яна ўққа тутилди: камида 25 киши яраланган.\nЛитва президенти Гитанас Науседа (чапда) Полша президенти Анджей Дуда билан Вилнюс яқинида Gas Interconnection Poland–Lithuania (GIPL) газ қувури очилиши маросимида. Литва-Полша газ қувури пайшанба куни табиий газ ташиш учун фойдаланишга топширилди, бу Россия энергия манбаларига қарамликдан халос бўлиш томон ташланган навбатдаги қадам бўлди. Фото: AP Photo/Mindaugas Kulbis\nУкраинадаги урушнинг 72-куни. Сўнгги соатлардаги маълумотлар\nПайшанба куни кечқурун Америка нашрларида Америка разведкаси ва Украина қуролли кучлари ҳамкорлиги бўйича янги маълумот пайдо бўлди. Бу сафар АҚШдаги аноним манба Америка разведкаси Украина томонига Россиянинг «Москва» крейсерига зарба бериш учун маълумотлар тақдим этганини айтган. Пентагон расмийси Жон Кирби бу хабарга муносабат билдириб, зарба бериш тўғрисидаги қарорни украинларнинг ўзи мустақил қабул қилгани, Қўшма Штатлар эса қанотли ракеталарни нишонга йўналтириш учун тўғридан тўғри маълумотлар етказиб бермаганини маълум қилди.\nБМТ координатори ертўлаларида 200 нафар атрофида тинч аҳоли вакиллари қолаётган «Азовстал» металлургия комбинатига эвакуация карвони етиб бориши кутилаётгани ҳақида хабар берган.\nУкраина ва Германия президентлари Володимир Зеленский ва Франк-Вальтер Штайнмайер телефон орқали гаплашишди ва ярашиб олишди.\nЕвроиттифоқ мамлакатлари Россияга қарши санкцияларнинг янги пакети бўйича келишиб олишда давом этмоқда, асосий эътибор Россиядан нефт импортига эмбарго қўйишга қаратилмоқда. Шарқий Европанинг айрим мамлакатлари, хусусан Венгрия ва Словакия ўзларининг нефтни қайта ишлаш заводларини қайта қуриш ва хомашё етказиб берувчи муқобил каналларни яратиш учун узоқ муддатли ўтиш даври талаб қилишмоқда.\nАҚШнинг биринчи ледиси Жилл Байден Шарқий Европага йўл олди. Унинг турнеси жума куни Руминиядан бошланади, якшанба куни у Словакияда украиналик қочқинлар билан учрашади ва Украина чегарасига келади.\nУкраина томони маълумотларига кўра, Донецк ва Луганск областларида ўтган кунда россиялик ҳарбийларнинг 11 ҳужуми қайтарилган, саккиз танк ва 11 та зирҳли техникалар, бешта автомобил йўқ қилинган.\n«Азовстал»нинг юқоридан кўриниши. «Азов» полки жангчилари 5 май куни россиялик ҳарбийлар заводга авиация, артиллерия ва пиёдалар орқали янги юриш бошлаганини маълум қилган. Аммо 6 майга ўтар кечаси завод ва унга ёндош ҳудудлардан 500 нафар атрофида тинч фуқаролар эвакуация қилинди.\n«Азовстал» штурми, ДХР томонидан эълон қилинган видеодан скриншот\n«Азовстал» металлургия заводи устида кўтарилган тутун. Завод учун қақшатқич жанглар давом этмоқда, россиялик ҳарбийлар украин ҳарбийларининг Мариуполдаги сўнгги қалъасини яксон этиш учун қатъий ҳаракатларга киришган. Фото: AP Photo\nМариуполлик зарбага учраган уйнинг подъездида овқат тайёрламоқда. Шаҳар Россия кучлари назоратида: шаҳарга киришда илинган табличкадаги «Марiуполь» ёзуви «Мариуполь» қилиб ўзгартирилган ва шаҳар марказида «советлар байроғи кўтарган кампир» ҳайкали ўрнатилган\nХарковдаги Салтовка районида тутун. 5 май тонгида россиялик ҳарбийлар яна шаҳарни ўққа тутган. Жабрланганлар ҳақида маълумот йўқ\nDaniel Carde / ZUMA Press Wire / Scanpix / LETA\nСалтовкада қўшнисининг балконидаги ёнғинни ўчиришга уринаётган киши. Ҳудуд раҳбари Олег Синегубовнинг маълум қилишича, Украина қуролли кучлари россиялик ҳарбийларни Харков шимолидан чекинтирган бўлса-да, улар «тинч аҳоли вакилларига зарар келтиришда давом этмоқда»\nЧугуевдаги блокпостда «уруш-уруш» ўйнаётган болалар\nОригова қишлоғидаги ўсмирлар велосипедларда вайрон бўлган кўприк бўйлаб ўтишмоқда\nГригорьевка қишлоғи яқинида фермерлар портламай қолган ракетани олиб кетишмоқда. Украина ҳудудининг қарийб ярми (300 минг квадрат километр атрофида) миналардан тозалашга муҳтож. Фото: Dimitar Dilkoff / AFP / Scanpix / LETA\nСапёрлар гуруҳи портламай қолган ракеталарни йўқ қилишга тайёрланмоқда. Украинада ҳар куни икки мингдан олти минггача миқдорда портловчи қурилмалар зарарсизлантирилмоқда. Фото: Dimitar Dilkoff / AFP / Scanpix / LETA\nМиналардан тозалаш операцияси вақтидаги портлаш. «Баҳор ўтмоқда, ўтлар ўсмоқда, бир ҳафтадан кейин портловчи қурилмалар кўзга ташланмай қолади, фақат махсус воситалар билан топиш мумкин бўлади. Бир неча ойдан кейин эса улар ер остида қолади, аммо ўз хавфлилигини йўқотмайди», деган Украина ИИВ раҳбари Денис Монастирский. Фото: Dimitar Dilkoff / AFP / Scanpix / LETA\n5 май куни Краматорскка ракета зарбаси йўлланганидан кейин квартирасини кўздан кечираётган аёл\nКраматорскдаги квартира деворига сачраган қон излари. Донецк ҳарбий маъмурияти раҳбари Павел Кириленконинг сўзларига кўра, Краматорск тунда ракета зарбасига учраши оқибатида тинч аҳоли вакилларидан камида 25 киши яраланган. Тўққизта турар жой биноси, мактаб ва фуқаролик инфратузилмалари бўлган бошқа объектларга зарар етган. Фото: Yasuyoshi Chiba / AFP / Scanpix / LETA\nКраматорскда ракета зарбасидан вайрон бўлган дўкон олдидан скейтбордда ўтаётган йигит\nКун ботаётган осмонда икки ракетадан қолган излар. Краматорскдаги Тинчлик майдонидан кўриниш\nКраматорск ўққа тутилишидан кейин пайдо бўлган ўра олдида турган ишчилар\nЯуниунай газ қувури кўриниши. 530 миллион доллар қийматдаги бу лойиҳа Литвадан Полшага табиий газ етказиб бериш учун барпо этилди\nЛитва президенти Гитанас Науседа газ қувури очилиши муносабати билан ўтказилган маросимда чиқиш қилмоқда\nПолша президенти Анджей Дуда газ қувури очилиши муносабати билан ўтказилган маросимда нутқ сўзламоқда


Ўзбекистон Республикаси Президентининг 2018 йил 18 майдаги “Маиший чиқиндилар билан боғлиқ ишларни амалга ошириш тизимини янада такомиллаштириш чора-тадбирлари тўғрисида”ги ПҚ-3730-сон қарорига ўзгартириш киритиш тўғрисида\n2326 Государственный таможенный комитет Республики Узбекистан 12/02/2019 27/02/2019 0\nМамлакатда ишлаб чиқаришни янада ривожлантириш ва ишлаб чиқарувчи корхоналарга қулай шарт-шароитлар яратиш мақсадида:\n1. Ўзбекистон Республикаси Президентининг 2018 йил 18 майдаги “Маиший чиқиндилар билан боғлиқ ишларни амалга ошириш тизимини янада такомиллаштириш чора-тадбирлари тўғрисида” ПҚ–3730-сон қарорининг 5-банди тўртинчи хатбоши қуйидаги таҳрирда баён этилсин:\n“Ўзбекистон Республикаси ҳудудига тутқичли (кесиксимон, халқали) полимер плёнкали пакетларни (ТИФ ТН бўйича 3923 21 000 0, 3923 29 100 0, 3923 29 900 0 кодли) “эркин муомалага чиқариш (импорт)” божхона режимига жойлаштириш (хўжалик юритувчи субъектлар томонидан\nўз ишлаб чиқариш эҳтиёжлари, реклама ва синов учун олиб келинадиган ҳолатлар бундан мустасно, шунингдек, мазкур турдаги товарларни ўз ишлаб чиқариш эҳтиёжлари учун мақсадли фойдаланилишига уларни олиб келган хўжалик юритувчи субъектлар жавобгар ҳисобланади).”.\n2. Мазкур қарорнинг ижросини назорат қилиш Ўзбекистон Республикасининг Бош вазири А.Н. Арипов, Ўзбекистон Республикаси Президенти маслаҳатчисининг биринчи ўринбосари Б.М. Мавлонов ҳамда Ўзбекистон Республикаси Экология ва атроф-муҳитни муҳофаза қилиш давлат қўмитаси раиси Б.Т. Кучкаров зиммасига юклансин.


ётоқхона - xabar.uz\nШавкат Мирзиёев талабалар учун ётоқхоналар қурилиши сустлигини танқид қилди\n«Бир ой ичида ўзгариш қилмаган ҳудуд раҳбари ва олийгоҳ ректори ишдан олинади», — деди Президент.\nТалабаларга давлат-хусусий шериклик асосида ётоқхоналар қурилади\n«Студентларга квартира йўқ»: талабаларнинг азалий муаммоси\nРеспубликада 220 дан ортиқ талабалар турар жойи мавжуд, улар 58 минг нафар талабани сиғдира олади, ваҳоланки, ҳар йили 149 минг нафардан ортиқ талабанинг ётоқхонага эҳтиёжи бор.\nЖорий йилнинг 1 март куни Ўзбекистон Республикаси ахборот технологиялари ва коммуникацияларини ривожлантириш вазирлиги кўмагида Тошкент шаҳридаги Инҳа университетининг биринчи ётоқхонаси талабалар учун ўз эшикларини очди.\n«Тураржой масаласини ҳал қила олган талабалар анъанавий таълимга қайтади» — вазирлик вакили\nАОКАда бўлиб ўтган брифингда Олий ва ўрта махсус таълим вазирлиги бош бошқарма бошлиғи Абдували Холиқов ушбу саволга жавоб берди.\nТДТУ ётоқхонасининг 6-қаватидан тушиб кетган талаба вафот этди\n2019 йил 27 мартда Тошкент давлат техника университети «Кончилик иши ва металлургия» факультети талабаси Ш.У. талабалар турар жойининг 6-қаватидан пастга йиқилиб тушган.


Instagram’даги оммабоп имконият YouTube’га ҳам жорий этиляпти - Terabayt.Uz\nInstagram’даги оммабоп имконият YouTube’га ҳам жорий этиляпти\nYouTube ишлаб чиқувчилари видеороликларнинг оқимли трансляцияси сервисини такомиллаштиришда давом этишмоқда. Ҳозирда улар Instagram ижтимоий тармоғида оммалашган бир имкониятни синаб кўра бошлашган.\nЎҚИНГ: YouTube’даги энг оммавий функциялардан бирини олиб ташлашмоқчи\nБу ерда гап Explore номли янгича қидирув тугмачаси ҳақида кетяпти – у худди Instagram’дагидек принцип асосида ишлайди. Яъни, фойдаланувчига унинг аввалги кўришлари тарихига ва бошқа параметрларга асосланиб, унга маъқул келиши мумкин бўлган турли видеороликлар тавсия этилади. Бу эса YouTube’да янади қизиқарли лавҳалар, клиплар, турли шоуларни тезроқ топишда кўмаклашади.\nБундан ташқари, энди оригинал қизиқ контентлар эълон қилувчи янги каналлар ҳам қидирув натижаларида кўпроқ чиқариладиган бўлади. Бунинг учун Explore бўлимида алоҳида – On the Rise номли банд бор. У ерда обуначилари сони ўн мингга етмайдиган каналларнинг қизиқарли янги видеороликлари йиғилиб боради.\nАйни дамда Explore функцияси кам сонли қурилмалар доирасида йўлга қўйилган, аммо кейинроқ у барча YouTube фойдаланувчилари учун тўлиқ жорий этилади.\nЎҚИНГ: Ўзбекистонда илк бор: интернет-провайдер Facebook ва YouTube’ни VPN’сиз очувчи хизмат таклиф этмоқда!\n#Instagram #YouTube #ижтимоий тармоқлар #иловалар


Учрашувда замонавий жамиятнинг янада саноатлашуви, ишлаб чиқариш технологик жараёнларининг модернизация қилиниши техноген ва табиий сабаблар билан боғлиқ фавқулодда вазиятларнинг рўй бериши эҳтимолига таъсир кўрсатаётгани таъкидланди.\nПрезидентимиз Ислом Каримов раҳнамолигида фавқулодда вазиятларни прогноз қилиш ва улар ҳақида олдиндан огоҳлантиришга йўналтирилган комплекс чора-тадбирлар амалга оширилмоқда. Шу мақсадда турли халқаро ташкилотлар, жумладан, Фуқаролар мудофааси халқаро ташкилоти билан яқин ҳамкорлик йўлга қўйилган.\nМамлакатимизда қутқариш хизматларининг юқори малакали мутахассисларини тайёрлашнинг самарали тизими ташкил этилиб, Фавқулодда вазиятлар вазирлиги тузилма ва бўлинмалари замонавий техника ҳамда жиҳозлар билан таъминланмоқда.\nУчрашувда ушбу соҳадаги ҳамкорликни янада ривожлантириш истиқболлари муҳокама қилинди.\nМазкур рукндаги бошқа мақолалар: « Бош прокуратурада учрашув\tШҲТга аъзо давлатлар бош прокурорлари мажлиси »


Туркия Европа Иттифоқига қочқинлар бўйича ультиматум қўйди\n19:54 / 09.08.2016\nТуркия агар Брюссель Туркия фуқаролари учун виза чекловларини бекор қилиш санасини белгиламаса, Европа Иттифоқи билан миграцион келишув доирасидаги мажбуриятларини бажаришни тўхтатади, деб айтди Туркиянинг ЕИ ишлари бўйича вазири Омер Челик.\nЕврокомиссиянинг Туркия томонидан визаларнинг бекор қилиниши шартларининг бажарилиши бўйича ҳисоботда Анқарага бажариши учун кўпрок вақт талаб қилинадиган 2 та банд ва яқин орада бажарилиши керак бўлган 5 та банд келтирилган. Уларнинг орасида Туркия аксилтеррорчилик қонунчилигининг ўзгартирилиши шарти бор. Айнан шу шарт Туркия ҳукуматининг эътирозига сабаб бўлмоқда.\nЧеликнинг айтишича, Туркия аксилтеррорчилик қонунчилигига Брюссель талаб қилаётган ўзгаришларнинг киритилиши Европанинг хавфсизлигини хавф остига қўяди.\nТуркия виза Европа Иттифоқи


Гаджетларни энди масофадан туриб зарядлаш мумкин бўлади! - Terabayt.Uz\nГаджетларни энди масофадан туриб зарядлаш мумкин бўлади!\nҲозирда смартфонлар ва бошқа девайсларни симсиз қувватлаш технологияси ривожланиб бормоқда. Гарчи портларига кабел уланмаса-да, бу усулда зарядлаш учун гаджетни док-станция устига қўйиш талаб этилади.\nЎҚИНГ: Янги йилда янги тезлик!\nКалифорния технологик институти мутахассислари эса симсиз қувватлашнинг янгича турини ишлаб чиқишди. Унда электр энергияси юқори частотали радиотўлқинлар ёрдамида узатилади. Бунинг эвазига эса қурилмаларни масофадан туриб ҳам зарядлаш имкони бўлади.\nУшбу тадқиқот иши Guru стартапи доирасида олиб борилган ва улар янгича турдаги қувватлаш қурилмасининг учта прототипини кейинги ҳафта ташкиллаштирилаётган CES 2020 кўргазмасида намойиш этишмоқчи. Булардан биринчиси ҳар қандай девайсга тахминан бир метрлик масофадан заряд узата олади. Тўғри, бу ҳали унча катта масофа эмас, аммо амалий аҳамияти бор: дейлик, смартфонингизни қувватлагич устига қўйиш шарт бўлмайди, унинг ёнида ўтирганча, зарядлаш билан бир вақтнинг ўзида ишлатаверасиз.\nИккинчи прототип ҳам худди биринчиси каби ишлайди, фақат унинг заряд узатиш радиуси анча кенгайтирилган. Учинчи прототип эса робот кўринишида бўлиб, тегишли ҳудуд ичида ўзи ҳаракатланади ва «ақлли» уй қурилмаларини қувватлаб юради.\nGuru масофавий қувватлагичлари зарядлаш талаб этиладиган девайсни ўзи аниқлаб, энергия ташувчи радиотўлқинларни унга йўналтира олади. Фақат бу технологиянинг ишлаши учун қувватланадиган ҳар бир гаджетга махсус приёмник қўйишга тўғри келади. Ким билади, ҳали келажакда мазкур технология ривожланиб кетса, бундай приёмниклар бевосита қурилмаларнинг таркибида чиқарилар.\nЎҚИНГ: Samsung тезкор ва симсиз қувватловчи чўнтак зарядлагичи устида ишламоқда\n#қувватлагич #стартап #янги технологиялар #симсиз қувватлаш технологияси #Guru #масофадан қувватлаш технологияси


ЮНEСКО эътироф этган кўҳна санъат - www.ziyouz.uz\nБош саҳифа Илм ва фанЮНEСКО эътироф этган кўҳна санъат\nОзарбойжон маданияти ва тарихида ошиқ санъатининг алоҳида ўрни бор. Бу – назм, наср, рақс ва мусиқа уйғунлигидаги санъатдир. Демак, ошиқ шоирлик, хонандалик ва бастакорликни омихта этган ижодкордир.\nТуркий халқларнинг айримларида халқ оғзаки ижоди намояндалари бахши деб аталиши маълум. Озарбойжонда эса соз жўрлигида қўшиқ ижро этувчи фольклор устаси ошиқ (aşıq) деб аталади.\nБу истилоҳ арабча “ошиқ” сўзидан келиб чиққан (ўзаги – ишқ), кейинроқ туркий тилга ўтган. ХII асрнинг улуғ мутасаввиф шоири Аҳмад Яссавий cўфий дарвишларини “ошиқлар” деб атагани бежиз эмас.\nОзарбойжонда ошиқ санъати ХV-ХVI асрлардан нашъу намо топди. Аммо бу кўҳна санъатнинг илдизи Х-ХI асрларга бориб тақалади.\nОшиқлар асрлар давомида халқнинг орзу-умидлари, ватанпарварлик, миллатпарварлик туйғуларини тараннум этиб келган. Бу санъат эпик достон ҳамда қаҳрамонлик, дўстлик ва муҳаббат мадҳ этилган, шунингдек, ижтимоий ҳаёт иллатлари ҳажв этилган сатирик, юмористик қўшиқларни ўз ичига олади.\nМутахассислар уни синтетик санъат деб баҳолайдилар. Негаки, ошиқ ўзи шеър ёзади, мусиқа басталайди, соз чалади ва ўзи рақсга тушади. Кўпинча ошиқ ижрочисига балабан ва пуфлаб чалинадиган чолғулар ансамбли жўр бўлади, лекин ошиқнинг асосий чолғуси бу – соз.\nБу санъатнинг энг кенг тарқалган жанри достондир. Босқинчиларга қарши мардона курашган Гўрўғли ҳақидаги достон айниқса машҳур. Қолаверса, “Асли ва Керем”, “Ошиқ Ғариб” каби муҳаббат қиссалари ҳам тилга тушган.\nМусиқа услубига баланд пардаларда куйлаш, тор ҳажмдаги оҳанглар, ритмик бадиҳагўйлик, банд-нақарот шакллар хосдир. Қолаверса, бу санъат турида импровизация (бадиҳагўйлик) муҳим ўрин тутади. Озарбойжон ошиқларининг ижро услуби ҳудудларга кўра фарқланади ва ҳар бир мактабнинг ўз анъаналари бор.\nОшиқлар нафақат яккахон, балки жамоа бўлиб ҳам ижро этган. Уларнинг репертуари фақат достонлар билан чекланиб қолмайди, у жанрларига кўра ранг-барангдир. Шеърлар эса одатда бешлик ёки иккилик шаклда бўлади.\nИлгарилари ошиқлар чойхона, карвонсарой ва бозор майдонларида чиқишлар қилган. Бу санъат авлоддан авлодга ўтган. Битта таронани турли ошиқлар турли услуб ва талқинда ижро этган.\nОшиқ санъатининг энг қизиқарли шаклларидан бири бу мусиқий-шеърий беллашувдир. Бунда иштирокчилар топишмоқ, савол-жавоблар орқали баҳсга киришади. Рақибига шеърий шаклда жавоб қайтара олмаган ёки топишмоқни топа олмаган мағлуб ижодкор ўз созини ғолибга топширган. Гоҳида мағлуб томон ошиқ унвонидан маҳрум этилган.\nЗамонавий Озарбойжонда профессионал ошиқлар икки тоифага бўлинади: ошиқ-ижрочилар ва ошиқ-шоирлар. Ошиқ-ижрочилар профессионал бахши бўлиб, шеърий ижод билан шуғулланмайди, аммо зукколиги, топқирлиги боис бадиҳагўйлик ила достонларга турли ўзгаришлар киритади. Ошиқ-шоирлар эса бахшилик ҳамда шеърий ижод билан шуғулланади. Озарбойжонда уларни “устодлар” деб аташади. Устодлар cирасида Қурбони (ХVI), Ошиқ Аббос (ХVII), Хесте Касум (ХVIII), Ошиқ Валех (ХVIII), Ошиқ Алескер (1821-1926), Ошиқ Ҳусайн (1875-1949) каби истеъдодли шоирларни санаш мумкин. Бу ижодкорлар нафақат ошиқлик санъати, балки Озарбойжон ёзма адабиёти ривожига катта ҳисса қўшган.\n2009 йили Абу Дабида (БАА) ўтган ЮНEСКО машваратида озарбойжон ошиқ санъати Инсониятнинг номоддий мероси рўйхатига киритилган. Бундан ташқари, Озарбайжоннинг мақоми, келагайи санъати, тор чолғуси ҳамда гиламдўзлик ҳунари Инсониятнинг номоддий мероси рўйхатига киритилган.\nОзарбойжон ЮНЕСКО қўмитаси аъзолигига сайланди. 16.12.2015\nМарко Полони ҳайратга солган Озарбайжон шойиси. 04.11.2015\n← Аввалги Аввалги Тожик мақоллари (52 та)\nКейинги → Кейинги: Дилором Тўраева. Олмос юрак соҳиби


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дилбар Икромова: “Гавҳар бўлсанг, балчиққа тушсанг ҳам ялтираб турасан”\t15:36, 26 апрель 2016\tГалдаги қаҳрамонимиз ҳақида сўз кетганида француз ёзувчиси Оноре де Бальзакнинг “Майда роллар йўқ, майда актёрлар бор”, деган фикри ёдимга тушаверади. Ўзбекистон халқ артсити Дилбар Икромова ортга назар солиб, ҳаёт ва ижод йўлини ёдга олди... “ҚИЗИНГНИ СОҒЛИГИ ЖОЙИДА ЭМАС!” — Ортга назар ташлаганимда, бахтли болалигимни хотирлайман. Отам Илҳомбек Ўзбекистонда хизмат кўрсатган агроном бўлган. Онам Жамилахон эса уй бекаси эди. Оилада саккиз фарзандмиз, икки ўғил, олти қизнинг учинчисиман. Онам ўзи ўқиёлмагани учун ҳамма болаларини олий маълумотли қилишни орзу қилган ва бу ниятига эришган. Болалигимда шўх, тўполончи бўлмаганман. Боиси ўзимни дунёимда яшардим, ҳалигача шундайман ва у “олам”га ҳеч кимни киритмайман. Ёдимда, ҳовлимизда тандир бўларди, пастки қисмига мато илиб, тагига кириб бир ўзим орзуларга берилганча хаёлот оламида ўтирардим. Дугоналарим билан камдан-кам кўчада бирга ўйнардим. Оилада кўпчилик бўлишимизга қарамай, ейиш-ичиш, кийишдан қийналган эмасмиз. Байрамларда отам онамга “Сен бугун ошхонадан озодсан. Фарзандларим билан таом тайёрлаймиз”, дерди. Катта-катта балиқларни дид билан қовурарди. Биз болалар ҳам отамизга интилардик, доим ишда бўлгани учун кам кўрардик-да. Отамнинг шеър ўқиши, расм чизишига, онамнинг эса дутор чалишига маҳлиё бўлиб ўтирардим. Онамнинг шу ҳислати менга ўтмаган-да, деб ўкинаман. Бувим ҳаммамизни йиғиб, эртак айтганида бошимни оёғимнинг орасидан чиқариб, уч букланиб ўтирсам, “Жамила, шу қизингни хонадан олиб чиқ. Қизинг ғалати-я, шифокорга кўрсатинглар”, деб жиғибийрон бўларди. Эгилувчанлигим юқори бўлгани учун ҳар хил ҳаракатлар қилишни яхши кўрардим. Отам сафарлардан ҳаммамизга алоҳида ўйинчоқлар олиб келарди. Опам, синглларимга қараганда, мен ўзимнинг қўғирчоқларимни авайлаб-асрардим, ҳатто кийимларини ҳам кир қилмасдим. Битта қутида гербарий, иккинчисида ўйинчоқлар, учинчисида “кетка”лар йиғардим. Ва дугоналарим билан бир-биримизга мақтанардик. “ТЕАТРДАН КЕТ, ДЕЙИШГАН...”\n— 207-мактабда меҳрибон, талабчан устозлардан таҳсил олганман. Ўша кезлари ҳозирги Ўзбек Миллий академик драма театрида саҳналаштирилган Қудрат Хўжаев, Олим Хўжаев, Замира Ҳидоятова иштирокидаги спектаклни кўриб қолганман. Балки санъатга бўлган меҳр, иштиёққа шу саҳна асарининг сеҳри сабаб бўлгандир. Ўшанда бу қизиқишимни ҳеч кимга айтолмаганман. Лекин опа-сингилларим, дугоналаримни уйимизга йиғиб, хонага катта мато илиб, йиғган ўйинчоқларимдан томоша қўйиб берардим. Эгилувчанлигим сабаб, Чайковскийнинг “Оққуш кўли”ни ижро этиб берардим. Опам “Эгилувчанлигимнг жуда юқори, сен балерина бўлишинг керак”, деб ижроимга тан берганча, хўнг-хўнг йиғларди. Болаликда рақсни берилиб ижро этган бўлсам керак-да, лекин ҳозир ўша ишим мен учун кулгили. Санъаткор бўлиш орзуси билан 10 йиллик мактабни тамомлаганман. Ҳатто 16 ёшимда балетмейстер, моҳир раққоса Мукаррам Турғунбоевага “Раққоса бўлиш ниятим бор, мени ўқишга қабул қилинг”, деган мазмунда яширинча хат ёзиб, почтага ташлаб келганман. Кунларнинг бирида уйимизга жавоб мактуби келган. Онам ҳайратланиб “Дилбар, сенга хат келибди”, деган. Очиб ўқисак, “Келиб суҳбатдан ўтинг”, деб ёзилган. Бир олам орзу ва ҳаяжон билан Хореография билим юртига борганман. Иккита рус аёл мени кўриб, “Қизим, кеч қолибсан. Бу ердаги қизлар 16 ёшда профессонал рақс ижро этишади. Яхшиси А.Н.Островский номидаги Тошкент театр ва рассомлик санъати институтига ҳужжат топшир. У ерда актёрликка ўқийсан”, дейишган. Очиғи, актёрликка қизиқишим бўлмаса-да, бир бориб кўрайчи, деган фикр туғилган. Онам эса “Сени у ерга ўқишга қабул қилишмайди, кичкинагина, кўримсиз қиз бўлсанг. Актёрликка келишган йигит-қизларни қабул қилишади”, деган. Бола бўлишимга қарамай, иродам кучли эди. Ўзимга ўзим ҳали ҳаммага мендан ҳам санъаткор чиқишини исботлайман, дегандим. Отамга онам рухсат бермаганини айтганимда, “ҳеч кимга индамай, ҳужжатларингни топшириб келавер”, дея мени руҳан қўллаб-қувватлагани ёдимда.\nИмтиҳонда ҳайъат-аъзоларининг биринчи саволи: “Сиз ўзи мактабни тамомлаганмисиз? 5-6 синф ўқувчисига ўхшар экансиз”, деб кулишганди. Кейин “Қайси асардан парча ўқиб берасиз?” дейишганида “Бой ила хизматчи”даги Сифат бувини”, десам яна кулги кўтарилган. Маҳорат билан ижро этиб бериб, имтихондан муваффақиятли ўтгандим. “Имтиҳонга келганларнинг бари бош қаҳрамонларни ижро этишга интилишади. Сизнинг бошқа йўлдан борганингиз маъқул келди”, дея ўқишга қабул қилишган. Лекин ёрдамчи гуруҳда эдим, чунки чиройли қизлар кўп эди-да. Шунда курс раҳбаримиздан “Ёрдамчи гуруҳ нима дегани ўзи?” деб сўраганимда “Ҳозирча шу гуруҳда ўқийвер. Биринчи босқичда ўқишдан ҳайдаладиганлар топилади. Шунда сени ўқишга қабул қиламиз. Синовдан ўтгансан, яхши актриса бўласан”, деганди. Кунларнинг бирида катта опам талабалик гувоҳномамни сўраб қолган. Йўқлигини айтсам, опам “Дада, қизингиз ўқимаяпти”, деган. Отам хавотир билан ректорнинг олдига борган. Шунда у киши “Қизингизни янги йилдан ўқишга қабул қиламиз. Имтиҳонларни аъло даражада топишрган”, деган. Учинчи босқичда ўқиб юрган кезларим ҳозирги Ўзбек Миллий академик драма театрида «Бой ила хизматчи» спектакли саҳналаштирилаётган экан. Устозим “Мастон ролига мос актриса излашяпти, бориб Тўла Хўжаев деган одамга учрайсан”, деган. Театрнинг қоровуллари “Бир чеккада тура туринг, кимдир чиқса олиб киради сизни ичкарига”, деган. Болалигимга бориб, анча вақт театрнинг эшиги олдида тураверганман. Шунда Ўзбекистон халқ артисти Тўти Юсупованинг турмуш ўртоғи – труппа бошлиғи Мирфаёз ака “Анчадан бери шу ерда турибсан. Кимни олдига келдинг?” дея жавобимни олгач, катта-катта санъаткорлар ўтирган хонага олиб кирган. Ўша вақтдаги ҳаяжонимни сўз билан ифодалаб беролмайман, уларни кўриб лол бўлиб қолганман. Шу тариқа Мастон ролини ижро этганман. Тўла Хўжаев доим мени негадир “ўғлим”, дерди. У кишидан санъатнинг кўп сир-асрорларини ўрганганман. Насибам қўшилган экан, 1968 йили ёрдамчи гуруҳга ишга қабул қилишган. Машҳур режиссёр Тўла Хўжаев 1970 йилда мени ишга таклиф қилган, ҳозиргача шу театрда ижод қилиб келаман. Ҳаёт бир маромда давом этмас экан. Кўпчилик актёрлар “Бу ерда умрингни ўтказма, кет”, дейишарди. Бу руҳиятимга таъсир қилиб, ўксинганимдан ўйчан бўлиб қолгандим. Шунда онам “Ишдан кетмагин. Гавҳар бўлсанг, балчиққа итариб юборишса ҳам ялтираб турасан”, дея ўринли маслаҳат берган. Бу мен учун катта далда эди. Ролсиз қолган кунларим жуда қаттиқ тушкунликка тушиб, “Кетсаммикан?” деган иккиланиш ҳам пайдо бўлган. Узоқ вақт оммавий саҳналарда иштирок этиб юрганман-да. Бундан ташқари оғир кунларни ҳам бошдан кечирганман, бу ҳақда гапириш тугул, эслашни ҳам истамайман...\nЁдимда устоз санъаткор Наби Раҳимов “Шу актрисага эътибор қилинглар, жуда истеъдодли”, деб мен қўлларди доим. 35 ёшимда Саид Аҳмаднинг “Келинлар қўзғалони” асари фильм қилинганда Сотти ролини ўйнаганимдан сўнг томошабин мени актриса сифатида қабул қилди. Шунда ўзимга нисбатан ишонч пайдо бўлган ва театрдан кетиш фикримдан қайтганман. Лекин бирор марта бош қаҳрамонлар ролини ижро этмаганимдан сира афсусланмайман. Чунки бунга интилмаганман ҳам, характерли ролларга қизиққанман-да. Театрда момо, она ролларини ижро этардим, 80 йиллардан бошлаб кинода ҳам кампир ролига чақира бошлашди. Кўчада кўрган мухлислар “Вой, ёш экансиз-ку”, дейишади. Ёшлик вақтимда қарияларни ролини ижро этиб тўғри қилган эканман. Йўқса, қариган чоғимда “ёш экансиз!” деган эътирофни эшитолмасдим-да (кулади). Актриса сифатида қийинчиликларга учраб, кейин ёруғ кунларга эришган аёл қисматини ижро этгим келади. Шу ўринда айтиб ўтиш жоиз, бу истак ўз кечинмаларим билан боғлиқ эмас. Чунки шахсий ҳаётим ва ишни бир-бирига сира аралаштирмайман. Аёл тақдири билан боғлиқ кўнглимга ўтирган асарлардан бири бу режиссёр ва актёр Турғун Азизовнинг “Ўзбекча рақс” спектакли. Анчадан буён ролсиз юрган кунларимнинг бирида Турғун ака “Шу пьесани ўқиб кўргин”, деб қолди. Очиғи, асардаги аёл Қумри чеварнинг қисмати таъсир қилиб йиғлагандим. Бу роль актрисанинг бор имкониятини очиб беришига ишонганман.\nАктрисалар Турғун акага “Бу Дилбар Икромованинг роли эмас!” деб айнитишга уринишарди. Шунда ўзимга ўзим “Майли, айнитаверинглар, ортимдан ханжар санчсанглар ҳам розиман. Лекин ўттизинчи бўлсам-да, шу ролни ижро этаман”, деб олдимга мақсад қўйгандим. Ҳатто тақдимотда томошабинлар гулдаста бераётганида ҳам ўзимни тиёлмай ҳўнг-ҳўнг кўзёш тўккандим. “ИСТЕЪДОД”ЛАР ОРАСИДА КЎРИНМАЙ ҚОЛЯПМАН”\n— Томошабин ишонувчан. Комедиядаги ролларимни кўриб, “Дилбар Икромова ҳаётда ҳам шундай хушчақчақ бўлса керак”, деб ўйлашаркан. Мен билан суҳбатда бўлганлар “Жуда жиддий, камгап экансиз-а? Атай шундай юрасизми?” дейишади (кулади). Курсдошларим ҳам “Дилбар ҳаётда ва саҳнада бошқа-бошқасан-а?” дейишади. Демак, менда иккита одам яшаса керак-да. Касбимни севганимдан бўлса керак, комедияларим ҳам ўзгача чиқади. У хоҳ кино, хоҳ клип бўлсин, роль дидимга ўтирмаса ижро этмайман. Борди-ю ёқса, қўлимдан келган имкониятларни ишга солиб, ролимни ижро этиб бераман.\nҲар бир актёр кўнгилдагидек асарда истеъдодли режиссёр билан ишлашни орзу қилиб яшайди. Айни дамда менда ҳам шу истак устувор. Очиғи, бугунги драматургия мени қониқтирмайди. Лекин ҳар бир драматург ёзган асарини дурдона асар деб билади. Гоҳида йўқдан бор қилиб ўйнаб берасан, лекин барибир актёр айбдорга чиқади. “Қуёшни сен уйғотасан” асарини режиссёр Валижон Умаров кўз ўнгимдан йўқдан бор қилиб берган ва маза қилиб роль ижро этгандим. Баъзи хусусий фильмларимиздан ҳам кўнглим тўлмайди. Очиғи, таксига ўтиришдан безорман, чунки доим бир хил саволни эшитаман. Сўнгги вақтларда ҳайдовчилар “Бир савол берсам майлими?” дейишса, “Сиз савол берманг, мен жавобини айтаман”, дейман. “Нега кўринмайсиз?” деган саволлар ҳам бўлади, “Истеъдод”лар кўпайиб кетганда, улар орасида кўринмай қоляпман”, деб қўяман (кулади). Хусусий фильмда роль ижро этмаган одам қолмади, назаримда. Фильмларни кўриб, худди сериал кўраётганга ўхшайман. Бу ҳам бир ўтиш даври. Ёш бола ҳам бир-икки қоқилади ва шу тариқа юришни ўрганади. Хусусий фильмларимиз ҳам шу жаарённи бошдан кечиряпти. Роллар масаласига келсак, буви, амма, хола, қўшни ролларидан ортмай қолдик. Рости, сўнгги вақтда фильмлардан таклифлар бўлмаяпти. Зулфиқор Мусоқав, Ҳилол Насимов, Собир Назармуҳамедовнинг фильмларидан роль ижро этиш орзусидаман.\n“ОНАМ ДОИМ ДАЛДА БЕРАРДИ”\n— Шахсий ҳаётим ҳақида гапиришга одатланмаганман. Бу борада айта оладиганим — ўғлим Муроджон. Асосан онамнинг тарбиясини олган. Лекин ишим тугади, дегунча уйга югурардим. Сира ҳамкасбларим билан гаплашиб ўтирмас ё ушланиб қолмасдим. Эшикдан киришим ҳамон ўғлим мен билан йиғлаб кўришарди. Ҳозир ҳам гастролларга кетсам, қўнғироқ қилиб “Қачон келасиз?” деяверади. Оиланг бор, бўлди энди, деб куламан. Лекин эътиборидан бошим кўкка етади.\nОнам шахсий ҳаётим ва ишимдаги қийин кунларимда ҳам “Мен борман-ку!” деб доим далда бўларди. Онанг ҳаёт бўлса, бағринг бутун бўлади. Гоҳида яқиним Ўзбекистонда хизмат кўрсатган артист Раъно Ярашева “Ўзингиз кампирсиз-ку, яна “Онам”, деб йиғлаб ўтирасиз-а?” деса беихтиёр кулиб юбораман. Онам доим “Ўзбекистон халқ артисти” унвонини олганингни кўрсам, армоним йўқ эди. Кейин ўлсам ҳам майли эди”, дерди. Айтганидек, унвон олганимдан бир ой ўтиб 84 ёшда вафот этди. Отам эса 74 ёшида оламдан ўтган. Ёруғ кунларга чиққанимни деярли кўришолмади, деб ўкинаман. Ҳасанжон укам кутилмаганда 40 ёшида вафот этган, эсласам вужудим ёниб кетаман. Булар менинг армонларим... Ўғлим “Санъаткор бўлсаммикан?” деб иккиланганида кўзинг етадиган ишни қилгин, деб маслаҳат берганман. Ва Тошкент давлат шарқшунослик институтида ўқиди. Келиним Зоҳирахон билан ҳам ўқишда танишиб, бир-бирларига кўнгли қўйишган. Аслида Муроджонга “Тоғора кўтариб эшикма-эшик юрмайман. Келинни ўзинг топ!” дегандим. Шукр, саккиз йилдан буён аҳил, бахтли яшаб келишяпти. Келинимга ҳар томонлама ёрдам беришга ҳаракат қиламан. Зоҳирахон иш билан банд бўлса, набираларим Муслимахон, Имонахон билан ўйнаб, дарс қилиб ўтирамиз. Гоҳида билмай хафа қилиб қўйсам керак, деб ўйлайман. Истагим - ўғлим билан келиним бахтли бўлишсин!\n• 2015 йил Ўзбек Миллий академик драма театрининг 100 йиллиги муносабати билан “Меҳнат шуҳрати” ордени билан тақдирланган.\nU\tГость\t07:50, 27 апрель 2016 Umriz uzoq bo'lsin! Farzandlarizni baxtini ko'rib yashang! 90 yoshizda ham rollariz bilan biz muhlislarni hursand qilib rollar ijro etib yuring!\t“Байрам” гуруҳи Равшан Ҳожиакбаров хотирасига бағишлаб қўшиқ куйлади(Видео) Шерали Жўраевнинг клиплари Milliy телеканалида намойиш этила бошлади


Туркия Россия буғдойи ва кунгабоқар ёғи импортини чеклади\n00:03 / 25.05.2017\nТуркия Россия буғдойи импортига, шунингдек кунгабоқар ёғини божхона тўловларисиз етказилишига нисбатан янги чекловларни киритди. Бу ҳақида РИА "Новости" хабар берди.\nРоссия қишлоқ хўжалиги соҳаси вакилларининг сўзларига кўра, мазкур чекловлар ҳақида ҳозирча расман маълум қилинмаган. Турк экспортчиларининг айтишича, ушбу ташаббус мамлакатнинг иқтисодиёт вазирлигига эмас, уларнинг ўзига тегишли. Улар вазият ўзгариши мумкинлигига ҳам ишора қилишган.\nЧекловларга доир маълумот яқиндагина икки мамлакатнинг "ўзаро савдо-сотиқ соҳасидаги чекловларни бекор қилиш комплекс қарори"га оид келишув фонида пайдо бўлган. РФ президенти матбуот котиби Дмитрий Песков Москва ва Анқара савдодаги чекловларни бекор қилиш бўйича музокаралар давом эттирилаётгани, кунгабоқар ёғига доир чекловлардан хабари йўқлигини айтган.\n22 май, душанба куни Россия ва Туркия Истанбулда савдодаги чекловларни бекор қилишга доир ҳужжатларни имзолашганди. Шундай бўлса-да, РФ бош вазири Дмитрий Медведев Туркия помидорига нисбатан қўйилган чекловлар ўз кучини сақлаб қолишини айтган эди.\nРоссия Туркия чекловлар буғдой ёғ


Фарғонада “Ҳаёт ҳақиқатини акс эттиришда журналист позицияси: ютуқ, тажриба ва истиқболдаги вазифалар” мавзусида давра суҳбати ўтказилди\n05:55 / 20.05.2016\nБугунги шиддатли ва тезкор замон оммавий ахборот воситалари ходимлари зиммасига катта масъулият юкламоқда. Оммавий ахборот воситаларининг нафақат маълумот, хабар тарқатиши, балки одамларнинг ўй-фикрлари, воқеа-ҳодисаларга муносабати ва позицияси эркин ифода этиладиган минбарга айланишини давр тақозо этмоқда.\nМамлакатимиз оммавий ахборот воситалари фаолиятида ҳам ана шу талаб асосидаги ўзгариш ва янгиланишларни кузатиш мумкин. Бу борада Президентимиз томонидан соҳани ривожлантириш ва унинг моддий-техник базасини янада мустаҳкамлашга қаратилган бир қатор фармон ва қарорлар қабул қилингани, мавжуд қонунчиликнинг такомиллаштириб борилаётгани муҳим аҳамият касб этмоқда.\nДавлатимиз раҳбари томонидан илгари сурилган Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида белгилиб берилган устувор вазифалар соҳа тараққиётига хизмат қилмоқда.\n– Фарғона вилоятида 77 газета ва 10 журнал фаолият кўрсатмоқда, – дейди Фуқаролик жамияти шаклланишини мониторинг қилиш мустақил институти Фарғона вилояти ҳудудий бўлими раҳбари М.Алиев. – Оммавий ахборот воситалари жамият ҳаётида тобора муҳим ўрин эгалламоқда. Оммавий ахборот воситаларида давлат ҳокимияти ва бошқаруви органлари фаолиятига оид ахборотларни мунтазам бериб бориш йўлга қўйилди. Ҳокимлар ва уларнинг ўринбосарлари, тегишли давлат бошқаруви идоралари раҳбарлари ҳудудларни ижтимоий-иқтисодий ривожлантиришга доир дастурлар ижроси, фуқаролар мурожаатлари юзасидан оммавий ахборот воситаларида чиқиш қилмоқда. Ижтимоий-сиёсий ва иқтисодий масалаларга бағишланган танқидий ва таҳлилий мақолалар салмоғи ортиб бораётир.\nҲудудий оммавий ахборот воситалари муҳаррирлари, журналистлар ва фуқаролик жамиятининг бошқа институтлари вакиллари иштирок этган тадбирда журналист масъулияти, ахборот ва сўз эркинлигини таъминлаш, жамоатчилик назоратини амалга ошириш, ижтимоий шерикликни ривожлантириш, босма ва электрон оммавий ахборот воситаларида ёритилаётган танқидий-таҳлилий материаллар, кузатилаётган айрим камчиликлар ва уларни бартараф этиш хусусида фикр алмашилди.


Суриядан қайтариб олиб келинган 15 киши террорчиликда айбдор деб топилди — Sof.uz\n17.10 23:34 3607 Жаҳон\nҚозоғистон миллий хавфсизлик қўмитаси матбуот хизматининг маълум қилишича, Суриядан қайтариб олиб келинган 15 қозоғистонлик – 10 эркак ва 5 нафар аёл ИШИД сафига қўшилгани учун террорчиликда айбдор деб топилиб, озодликдан маҳрум этилди.\nБундан ташқари, ИШИДга қўшилгани аниқланган яна 14 кишининг иши судга оширилган. Улар террорчилик фаолияти ва терроризмни тарғиб қилиш, бошқа шахсларни террорчиликка жалб этиш ва бошқа оғир жиноятларда айбланмоқда.\nҚозоғистон “Жусан” деб аталган уч босқичли операция доирасида Суриядан 595 нафар фуқаросини қайтариб олиб келди. Уларнинг 400 нафардан ортиғи болалардир.\nКеча, 18:31 364 Ўзбекистон


Хамма янгиликлар / 02.09.2019\n06:41 25 Ноябр 2020\nПаспорт ўғирланган ҳолда нима қилиш керак?\nПаспорт ўғирланган ҳолда фуқаро қаерга мурожаат қилади ва кимлар маъмурий жавобгарликка тортилмайди?\nҲарбий мақсадларда сунъий ақлдан фойдаланиш ҳалокатли оқибатларга олиб келиши мумкин, - дейди АҚШ собиқ Мудофаа вазири ўринбосари.\nМирзиёев Ислом Каримов хотирасига ҳурмат бажо келтирди\nЎзбекистон президенти Шавкат Мирзиёев Ислом Каримов номидаги илмий-маърифий ёдгорлик мажмуасига ташриф буюриб, мамлакатнинг биринчи президенти ҳайкали пойига гулчамбар қўйди.\nДарига Назарбаева 2019 йил мартидан буён мамлакат парламентининг юқори палатасини бошқариб келади.


“Омина” масжиди имоми икки ёшнинг тўйини ўтказиб берди\nСаҳоват, инфоқ-эҳсон кўрсатиш чин мўминлик сифатларидандир. Зеро, яхшилик, хайру-эҳсон билан Ҳақ ризолигига эришилади, инсонлар орасида меҳр-муҳаббат кучаяди. Шунинг учун ҳам шариатимиз ҳожатманд инсонни ҳожатини чиқариш, ўзаро ёрдам кўрсатишга буюради.\nПайғамбиримиз саллалоҳу алайҳи васаллам\nяъни: “Бир биродаримнинг ҳожатида юриш мен учун мана бу масжидда (яъни Масжиди Набавийда) бир ой эътикоф ўтиришдан яхшироқдир. Ким биродарининг ҳожатини раво қилиб бергунигача у билан бирга юрса, Аллоҳ уни қадамлар тойиладиган кунда (қиёмат кунда)собитқадам қилади (қадами тойилмайди)” (Имом Табароний ривояти).\nТошкент шаҳридаги “Омина” жоме масжиди имом-хатиби Юсуф домла Муҳиддинов яқинда ижтимоий ҳимояга муҳтож оилага мансуб, олийгоҳда таҳсил олаётган бир талабанинг тўйини ўтказиб берди. Имом домла икки ёшнинг никоҳини ўқиб, оқ фотиҳа берди, ҳамда валима тўйи харажатларини ўз хисобидан амалга ошириб берди.\nМаълумки, муборак ҳадисларда ўзига муносиб икки ёшнинг бошини қовуштириш ишига ғайрат қилишга буюрилган. Яхшилик билан қурилган ушбу оилани жамиятга намуна бўлгувчи бахтиёр оилалардан бўлишини Аллоҳ таоло насиб этсин.\nДругие материалы в этой категории: « Тошкентда хатми Қуръон ўтадиган қорилар\tРамазонга янги масжидлар билан! »